cyanic-selkie/wikianc huggingface dataset:
ಹುಸ್ಸಾನಸಾಗರ್ ಎಕ್ಸ್ಪ್ರೆಸ್
ಲೋಕೋಮೋಟಿವ್
ಹುಸ್ಸಾನಸಾಗರ್ ಎಕ್ಸ್ಪ್ರೆಸ್ ಡೀಸೆಲ್ ಇಂಜಿನ್ ಡಬ್ಲುಡಿಎಮ್-3ಆ ಹುಸ್ಸಾನಸಾಗರ್ ಎಕ್ಸ್ಪ್ರೆಸ್ ವ್ಕ್ಮ್ ಇಂಜಿನ್ ಮೂಲಕ ಮತ್ತು ನಂತರ ಕ್ಸ್‌ತ್ಮ್ ಮತ್ತು ಪುಣೆ ನಡುವಿನ ವ್ಕಂ3 / ವಗ್2 ಇಂಜಿನ್ ಮೂಲಕ ಸಾಗಿಸಲ್ಪಡುತ್ತದೆ. ಪುಣೆ ಇಂದ ಕಲ್ಯಾಣ್ ಗೆ ಎಸಿ ಪರಿವರ್ತನೆ ಡಿಸಿ ಪ್ರಾರಂಭವಾದ ನಂತರ ಇದು ಸ್ಕ್ರ್ ನ ಕಜ಼ಿಪೆತ್ (ಕ್ಜ಼್‌ಜ್) ಡೀಸೆಲ್ ಲೊಕೊ ಕೊಟ್ಟಿಗೆಯಿಂದ ಬರುವ ಒಂದು ವ್ಡ್ಮ್3ಆ ಡೀಸೆಲ್ ಇಂಜಿನ್ ಮೂಲಕ ಸಾಗಿಸಲ್ಪಟ್ಟಿತು. ಮಧ್ಯ 2013 ರ ನಂತರದಲ್ಲಿ ಲೊಕೊ ಕೊಂಡಿಗಳು ಬದಲಾಗಿವೆ ಮತ್ತು ಈಗ ಹೈದರಾಬಾದ್ ಮತ್ತು ಮುಂಬಯಿ ಸಿಎಸ್ಟಿ ನಡುವೆ ಸಂಪೂರ್ಣ ಪ್ರಯಾಣಕ್ಕಾಗಿ ವ್ಡ್ಮ್3ಆ / ಡಿ ಅಥವಾ ವ್ಡ್ಗ್ 3 ಲೋಕೋಮೋಟಿವ್ ಶೆಡ್ ಕೇಂದ್ರ ರೈಲ್ವೆ ನ ಕಲ್ಯಾಣ್ ಮೂಲಕ ಸಾಗಿಸಲ್ಪಡುತ್ತದೆ
ಶ್ರೀ ರಾಮಾಯಣ ದರ್ಶನಂ
ಅರ್ಪಣೆ
ಬರುವೆ. ದಿನವೆಲ್ಲಮುಂ ಕೇಳ್ವೆನೋದುವೆಯಂತೆ ;
ಎಂದು ಮನೆಗೈದಿದಿರಿ. ಮನೆಗೈದಿದಿರಿ ದಿಟಂ ;
ಇದೊ ಬಂದಿರುವೆನಿಂದು
ಮುಗಿಸಿ ತಂದಿಹೆನಾ ಮಹಾಗಾನಮಂ. ಪಿಂತೆ
ವಾಲ್ಮೀಕಿಯುಲಿದ ಕಥೆಯಾದೊಡಂ, ಕನ್ನಡದಿ
ಬೇರೆ ಕಥೆಯೆಂಬಂತೆ, ಬೇರೆ ಮೈಯಾಂತಂತೆ,
ಮರುವುಟ್ಟುವಡೆದಂತೆ ಮೂಡಿದೀ ಕಾವ್ಯಮಂ
ಕೃಪೆಯಿಂದೆ.- ಪೂರ್ವದ ಮಹಾಕವಿಗಳೆಲ್ಲರುಂ
ನೆರೆದ ಸಗ್ಗದ ಸಭೆಗೆ ಪರಿಚಯಿಸಿರೆನ್ನನುಂ :
ಸಂಘಕೆ ಮಹಾಧ್ಯಕ್ಷರಲ್ತೆ ನೀಂ ? ಕಿರಿಯನಾಂ
ಹಿರಿಯರಿಗೆ ಹಾಡುವೆನ್, ಕೇಳ್ವುದಾಶೀರ್ವಾದಂ !
ನುಡಿಯುತಿಹುದಾ ದಿವ್ಯ ಕವಿಸಭೆಗೆ ಗುರುವಾಣಿ, ಕೇಳ್
ಆಲಿಸಾ ಗುರುಕೃಪೆಯ ಶಿಷ್ಯ ಕೃತಿ ಸಂಕೀರ್ತಿಯಂ :
“ಬಹಿರ್ಘಟನೆಯಂ ಪ್ರತಿಕೃತಿಸುವಾ ಲೌಕಿಕ
ಚರಿತ್ರೆಯಲ್ತಿದು, ಅಲೌಕಿಕ ನಿತ್ಯ ಸತ್ಯಂಗಳಂ
ಪ್ರತಿಮಿಸುವ ಸತ್ಯಸ್ಯ ಸತ್ಯ ಕಥನಂ ಕಣಾ,
ಶ್ರೀ ಕುವೆಂಪುವ ಸೃಜಿಸಿದೀ ಮಹಾಛಂದಸಿನ
ಮೇರುಕೃತಿ, ಮೇಣ್ ಜಗದ್ಭವ್ಯ ರಾಮಾಯಣಂ !
ಬನ್ನಿಮಾಶೀರ್ವಾದಮಂ ತನ್ನಿಮಾವಿರ್ಭವಿಸಿ
ಅವತರಿಸಿಮೀ ಪುಣ್ಯಕೃತಿಯ ರಸಕೋಶಕ್ಕೆ,
ನಿತ್ಯ ರಾಮಾಯಣದ ಹೇ ದಿವ್ಯ ಚೇತನಗಳಿರ !
ವಾಗರ್ಥ ರಥವೇರಿ, ಭಾವದಗ್ನಿಯ ಪಥಂ
ಬಿಡಿದು ಬನ್ನಿಂ, ಸಚ್ಚಿದಾನಂದ ಪೂಜೆಯಂ
ಸಹೃದಯ ಹೃದಯ ಭಕ್ತಿ ನೈವೇದ್ಯಮಂ ಕೊಂಡು
ಓದುವರ್ಗಾಲಿಪರ್ಗೊಲಿದೀಯೆ ಚಿತ್ಕಾಂತಿಯಂ !
ನಿತ್ಯಶಕ್ತಿಗಳಿಂತು ನೀಂ ಕಥೆಯ ಲೀಲೆಗೆ ನೋಂತು
ರಸರೂಪದಿಂದಿಳಿಯುತೆಮ್ಮೀ ಮನೋಮಯಕೆ,
ಪ್ರಾಣಮಯದೊಳ್ ಚರಿಸುತನ್ನಮಯಕವತರಿಸೆ ;-
ಶ್ರೀ ರಾಮನಾ ಲೋಕದಿಂದವತರಿಸಿ ಬಂದು
ಈ ಲೋಕಸಂಭವೆಯನೆಮ್ಮ ಭೂಜಾತೆಯಂ
ಸೀತೆಯಂ ವರಿಸುತಾಕೆಯ ನೆವದಿ ಮೃಚ್ಛಕ್ತಿಯಂ
ರಾವಣಾವಿದ್ಯೆಯೀ ನಮ್ಮ ಮರ್ತ್ಯಪ್ರಜ್ಞೆ ತಾಂ
ತನ್ನ ತಮದಿಂ ಮುಕ್ತಮಪ್ಪುದು, ದಿಟಂ, ನಿಮ್ಮ
ದೀಪ್ಯ ದೈವೀ ಪ್ರಜ್ಞೆಯಮೃತ ಗೋಪುರಕೇರ್ವವೋಲ್ !
ಓ ಬನ್ನಿಮವತರಿಸಿಮೀ ಮೃತ್ಕಲಾ ಪ್ರತಿಮೆಯೊಳ್
ಚಿತ್ಕಲಾ ಪ್ರಾಣಂ ಪ್ರತಿಷ್ಠಿತಂ ತಾನಪ್ಪವೋಲ್ !
ಸಂಪುಟಗಳು
ನಾಲ್ಕು ಸಂಪುಟಗಳನ್ನು ೫ ಸಂಚಿಕೆಗಳಲ್ಲಿ ಒಟ್ಟು ೨೨೨೯೧ ಸಾಲುಗಳಲ್ಲಿ ಬರೆದಿದ್ದಾರೆ.
ಕೆಲವು ಅಭಿಪ್ರಾಯಗಳು
ಯುಗದ ಕವಿಗೆ ಜಗದ ಕವಿಗೆ ಶ್ರೀ ರಾಮಾಯಣ ದರ್ಶನದಿಂದಲೇ ಕೈ ಮುಗಿದ ಕವಿಗೆ - ಮಣಿಯದವರು ಯಾರು? ರಾಮಕೃಷ್ಣ ವಚನೋದಿತ ಪ್ರತಿಭೆ ತೆರೆದ ಕವನ ತತಿಗೆ ತಣಿಯದವರು ಆರು? ಮಲೆನಾಡಿನ ಸೌಂದರ್ಯಕೆ ಕುಣಿದಾಡಿದ ಕವಿಯ ಜತೆಗೆ ಕುಣಿಯದವರು ಆರು? ಕನ್ನಡಿಸಲಿ ಶಿವ ಜೀವನ ಮುನ್ನಡೆಸಲಿ ಯುವ-ಜನ-ಮನ ಇದೆ ಪ್ರಾರ್ಥನೆ ನಮಗೆ ತಮವೆಲ್ಲಿದೆ ರವಿಯಿದಿರಿಗೆ? ಉತ್ತಮ ಕವಿ ನುಡಿ-ಚದುರಗೆ ಚಾರುತ್ವದ ಕುಂದಣದಲಿ ಚಾರಿತ್ರ್ಯದ ರತ್ನ ಚಾತುರ್ಯದ ಮಂತಣದಲಿ ಸತ್ಸಂಗದ ಯತ್ನ ಇದೆ ತೃಪ್ತಿಯು ನಿಮಗೆ '''- ದ.ರಾ. ಬೇಂದ್ರೆ'''
ಹಳೆಯ ಕಥೆ ಹೊಸ ಯುಗಧರ್ಮವನ್ನು ಮೈಗೂಡಿಸಿಕೊಂಡು, ಎಷ್ಟರಮಟ್ಟಿಗೆ ಹೊಸದಾಗಬಹುದೆಂಬುದಕ್ಕೆ, ಈ ಮಹಾಕಾವ್ಯ ಉಜ್ವಲ ಉದಾಹರಣೆಯಾಗಿದೆ. ಇದಕ್ಕೆ ಭಾರತೀಯ ಸಾಹಿತ್ಯದಲ್ಲಿಯೇ ಒಂದು ಅನನ್ಯವಾದ ಸ್ಥಾನವಿದೆ. ಮಿಲ್ಟನ್ ಕವಿಯ ‘ಪ್ಯಾರಡೈಸ್ ಲಾಸ್ಟ್’ ‘ಪ್ಯಾರಡೈಸ್ ರೀಗೇನ್ಡ್’ ಆದ ಮೇಲೆ ಯಾವ ಭಾಷೆಯಲ್ಲೇ ಆಗಲಿ ಈ ಪ್ರಮಾಣದ ಒಂದು ಮಹಾಕಾವ್ಯ ಬಂದದ್ದನ್ನು ಕಾಣೆ! - ಗೋವಿಂದ ಪೈ
ಐರೋಪ್ಯರಿಗೆ ಈ ಶ್ರೀರಾಮಾಯಣ ದರ್ಶನಂ ಮಹಾಕಾವ್ಯದ ಗುಣಧರ್ಮ ತಿಳಿದಿದ್ದರೆ ನೋಬೆಲ್ ಪಾರಿತೋಷಕಕ್ಕೆ ಅದನ್ನು ಬಿಟ್ಟರೆ ಯಾವ ಕೃತಿಯೂ ಅರ್ಹವಲ್ಲ ಎಂದು ಅವರು ನಿರ್ಧರಿಸುತ್ತಿದ್ದರು. - ಪಾಟೀಲ ಪುಟ್ಟಪ್ಪ
The Vision and the rhetoric of this poem (Sri Ramayana Darshanam) have been enriched by wealth borrowed from epics of all times and all nations and yet are strikingly original. ....ಇಲ್ಲಿ ಬರುವ ಅತಿಪ್ರಾಕೃತಿಕ ಉದ್ದೇಶ, ದೃಷ್ಟಿ, ವಾಕ್ಸಂಪತ್ತಿ, ಪ್ರಾಚೀನ ಕಾವ್ಯಗಳ ಕಳೆಗಳನ್ನೆಲ್ಲಾ ತುಂಬಿಸಿಕೊಂಡು ಸ್ವಪ್ರಜ್ಞಾಲಂಕೃತವಾಗಿದೆ. ದರ್ಶನ ವೈವಿಧ್ಯವೇ ಯುಗಧರ್ಮವಾಗಿರುವ ಇಪ್ಪತ್ತನೆಯ ಶತಮಾನವನ್ನು ಯಾವ ಒಂದು ಕೃತಿಯೂ ಸಂಪೂರ್ಣವಾಗಿ ಪ್ರತಿನಿಧಿಸುವುದು ಅಸಾಧ್ಯ. ಆದರೆ ಭಾರತೀಯ ಸಂಸ್ಕೃತಿಯ ಮೂಲಗಳಲ್ಲೊಂದಾದ ರಾಮಾಯಣ ಕಥೆಯಲ್ಲಿ ತನ್ನ ಸಮನ್ವಯ ದೃಷ್ಟಿ ಮೂಲಕ ಹೊಸ ಚೈತನ್ಯವನ್ನು ತುಂಬಲೆತ್ನಿಸುವ ಶ್ರೀರಾಮಾಯಣ ದರ್ಶನಂ ಸಾರ್ಥಕ ಕೃತಿ ಎಂದೆನಿಸಿಕೊಳ್ಳುತ್ತದೆ. '''- ವಿ. ಸೀತಾರಾಮಯ್ಯ'''
ಶ್ರೀ ಕುವೆಂಪುರವರು ತಮ್ಮ ಮಹಾಕೃತಿಯಲ್ಲಿ ತಮ್ಮದೇ ಆದ ಒಂದು ಜಾಡಿನಲ್ಲಿ ಸಾಗಿ ರಾಮಾಯಣ ದರ್ಶನವನ್ನು ವಿರಚಿಸಿ ಕೀರ್ತಿ ಶೀಖರವನ್ನೇ ಮುಟ್ಟಿದ್ದಾರೆಂಬುದರಲ್ಲಿ ಎರಡು ಮಾತಿಲ್ಲ. ಅದರಲ್ಲಿರುವ ಒಂದೊಂದು ಕೀಳ್ಮೆಯ ಪಾತ್ರವನ್ನೂ ವಿಕಾಸದತ್ತ ಎಳೆದು ಅತ್ಯುನ್ನತ ಮಟ್ಟಕ್ಕೇರಿಸಿದ್ದಾರೆ. ಮಂಗನಿಂದ ಮಾನವನಾದರೆ ಕೀಳೇ? ನಾಳೆ ಮೇಲಕ್ಕೇಕೆ ಏರಬಾರದು? ಎಂಬುದನ್ನು ತೋರಿಸಿದ್ದಾರೆ; ಅಲ್ಲದೆ ವಾಸ್ತವಿಕ ಚಿತ್ರಣಗಳ ಸೊಬಗನ್ನು ನಾವಲ್ಲಿ ಧಾರಾಳವಾಗಿ ಕಾಣಬಹುದು. ಅಂತೂ ಇದೊಂದು ವಿನೂತನ ಸೃಷ್ಟಿ; ಕಾಲಕ್ಕೆ ತಕ್ಕಂತಹ ವೈಚಾರಿಕ ನೋಟ. ಹೀಗಾಗಿ ನಿಜವಾಗಿಯೂ ರಾಮಾಯಣ ದರ್ಶನವೊಂದು ಮಹಾಕಾವ್ಯ. ರಾಷ್ಟ್ರಕವಿ ಕುವೆಂಪುರವರು ರಾಷ್ಟ್ರೀಯರೆಲ್ಲ ಹೆಮ್ಮೆಪಡತಕ್ಕಂತಹ ಮಹಾಕವಿ ಎಂಬುದಂತೂ ನಿರ್ವಿವಾದ. - ತಿರುಕ
ರಾಮಾಯಣ ದರ್ಶನಂ ಮಹಾಕಾವ್ಯ ನಮ್ಮ ಜನರ ಎಚ್ಚರಿಕೆಯ ಮತ್ತು ಆಳವಾದ ಅಧ್ಯಯನಕ್ಕೆ ಅರ್ಹವಾದ ಕಾವ್ಯವೆಂಬುದು ನನ್ನ ಅಭಿಮತ. ಅದರ ನಿರರ್ಗಳವಾದ ಕಾವ್ಯರಮ್ಯತೆ ಅದರ ಪ್ರಥಮಗುಣ. ಅದರ ವಾಚನ ಶ್ರವಣ ಒಂದು ಕಡೆಯೂ ಬೇಸರಿಕೆಯುಂಟುಮಾಡದೆ, ವಾಚಕನನ್ನೂ ಶ್ರೋತೃವನ್ನೂ ಕುತೂಹಲ ಮತ್ತು ಸುಖಾನುಭವದ ರಸದ ಅಲೆಗಳ ಮೇಲೆ ತೇಲಿಸಿಕೊಂಡು ಹೋಗುತ್ತದೆ.... ರಾಮಾಯಣ ದರ್ಶನ ಕಾವ್ಯವನ್ನು ನಾವು ಚೆನ್ನಾಗಿ ಅಧ್ಯಯನ ಮಾಡಬೇಕು; ಅದನ್ನು ಇತರ ರಾಮಾಯಣಗಳೊಂದಿಗೆ - ಕಂಬ, ತುಳಸಿ, ಆಂಧ್ರ ವಿಶ್ವನಾಥ ಸತ್ಯನಾರಾಯಣರ ರಾಮಾಯಣ ಕಲ್ಪವೃಕ್ಷಮು - ಮುಂತಾದವುಗಳೊಡನೆ ತೋಲನ ಮಾಡಬೇಕು. ಗುಣದೋಷಗಳನ್ನು ತೂಗಿ ನೋಡಬೇಕು. ನಿಷ್ಪಕ್ಷವಾದ ವಿಮರ್ಶೆ ಮಾಡಬೇಕು. ಆ ಕಾವ್ಯಕ್ಕೆ ಇದು ನಮ್ಮಿಂದ ನ್ಯಾಯವಾಗಿ ಸಲ್ಲಬೇಕಾದ ಕರ್ತವ್ಯ. - ಗೋರೂರು ರಾಮಸ್ವಾಮಿ ಅಯ್ಯಂಗಾರ್
ಸಂಸ್ಕೃತದಿಂದ ಕನ್ನಡಕ್ಕೆ ಒದಗತಕ್ಕ ಸೊಗಸು ಎಂಥದು ಎಂಬುದಕ್ಕೆ ಕುವೆಂಪು ಅವರ ಕಾವ್ಯ ಉತ್ತಮ ನಿದರ್ಶನ. ‘ಶ್ರೀರಾಮಾಯಣ ದರ್ಶನಂ’ ಅದನ್ನು ಸಾಧಿಸಿ ತೋರಿಸಿದೆ. - ತೀ.ನಂ.ಶ್ರೀ.
‘ಶ್ರೀರಾಮಾಯಣ ದರ್ಶನಂ’ ಮಹಾಕಾವ್ಯದ ಸರ್ವವ್ಯಾಪಿ ‘ದರ್ಶನ’ದಲ್ಲಿಯೇ ಅದರ ಸಾರ್ವಕಾಲೀನ ಪ್ರಜ್ಞೆ ಸಂಯೋಗಗೊಂಡಿದೆ.... ಕೃತಿಯ ದರ್ಶನ ವಿಚಾರವಾಗಿ ಈವರೆಗೆ ನಡೆದಿರುವ, ಮುಂದೆ ನಡೆಯಲಿರುವ, ಸಮಾಲೋಚನೆಗಳಲ್ಲಿ ಈ ವಿ?ಂಂiಂಂzಂ ವಿವೇಚನೆ ಅಂಗಭೂತವಾಗಿ ಅನಿವಾರ್ಯವಾಗಿ ಇದ್ದೇ ಇರುತ್ತದೆ. ‘ಶ್ರೀರಾಮಾಯಣ ದರ್ಶನಂ’ ಕೃತಿಯಲ್ಲಿ ನವೋನವೀನವಾಗಿ ಉಇಚಿಂ?ಂUಇಂಂಡಿgಂಂವ ಆ ಸರ್ವ ಶುಭೋದಯ ‘ದರ್ಶನ’ವನ್ನು ಸಾರ್ವಕಾಲೀನ ಪ್ರಜ್ಞೆಯುಳ್ಳ ‘ರಸಋಷಿ’ ಮಾತ್ರ ಒಂದು ಕಾವ್ಯ ಪ್ರತಿಮೆಯ ರೂಪದಲ್ಲಿ ಕಂಡರಿಸಬಲ್ಲನು. '''- ಪ್ರೊ|| ಎಂ.ವಿ. ಸೀತಾರಾಮಯ್ಯ'''
ಕುವೆಂಪು ಅವರ ಪರಿಣತ ತಪಶ್ಯಕ್ತಿಗೆ, ಪಾರದರ್ಶಿತ್ವಕ್ಕೆ, ನವನವೋನ್ಮೇಷಶಾಲಿನಿಯಾದ ಪ್ರತಿಭಾ ಶಕ್ತಿಗೆ, ನವೋಜ್ಜ್ವಲ ಪಾಂಡಿತ್ಯಕ್ಕೆ ಶಾಶ್ವತಸಾಕ್ಷಿಯೆಂಬಂತೆ ಶ್ರೀರಾಮಾಯಣ ದರ್ಶನಂ ಮಹಾಕಾವ್ಯದ ಅವತಾರವಾಗಿದೆ. ಆಗಿನ ಜನಮನದ ಅಭೀಪ್ಸೆ ಶ್ರೀರಾಮನನ್ನು ಭೂಮಿಗೆಳೆದಂತೆ ಈಗಿನ ಜನಮನದ ಅಭೀಪ್ಸೆ ಶ್ರೀರಾಮಾಯಣದರ್ಶನ’ದ ಅವತಾರಕ್ಕೆ ಕಾರಣವಾಗಿದೆ..... ಕುವೆಂಪು ಅವರ ವಿಶ್ವಮಾನವ ಸಂದೇಶಕ್ಕೆ ‘ಶ್ರೀರಾಮಾಯಣ ದರ್ಶನಂ’ ಕಾವ್ಯಭಾಷೆಯಂತೆ ಇರುವುದರಿಂದ ಇದರ ಗ್ರಹಿಕೆಗೆ ಆ ಸಂದೇಶದ ಪೂರ್ಣಾಭ್ಯಾಸವೂ ಅನುಕೂಲವಾಗುತ್ತದೆ. - ದೇಜಗೌ
ಕುವೆಂಪು ಕೇವಲ ಕರ್ನಾಟಕದವರಲ್ಲ, ಭಾರತದ ಮಹಾ ಲೇಖಕ. ಅವರ ‘ಶ್ರೀರಾಮಾಯಣ ದರ್ಶನಂ’ ಆಧುನಿಕ ಭಾರತೀಯ ಸಾಹಿತ್ಯದ ಶ್ರೇಷ್ಠಕೃತಿ.ಇಲ್ಲಿ ಬರುವ ರಾಮ, ಸೀತೆ ಯೊಂದಿಗೆ ಅಗ್ನಿ ಪ್ರವೇಶ ಮಾಡುತ್ತಾನೆ. ಎಲ್ಲೆಡೆ ಮಹಿಳೆಯ ಮೇಲೆ ದೌರ್ಜನ್ಯ, ಹಿಂಸೆಗಳು ನಡೆಯುತ್ತಿರುವ ಈ ಹೊತ್ತಿನಲ್ಲಿ ಕುವೆಂಪು ಕಟ್ಟಿಕೊಟ್ಟ ಈ ಚಿತ್ರಣ ಪ್ರಸ್ತುತ ಮತ್ತು ಆದರ್ಶ. ಅವರ ಶೂದ್ರ ತಪಸ್ವಿ ನಾಟಕ, ಇಂಂ?ಂuಇ ಮತ್ತು ತಾರತಮ್ಯದ ವರ್ಣ ನೀತಿಗೆ ಮುಖಾಮುಖಿಯಾದ ನಾಟಕ. ಸಾರ್ವಕಾಲಿಕ ಕಾವ್ಯ ಮೀಮಾಂಸೆಯ ಅಧ್ವರ್ಯುಗಳಲ್ಲಿ ಕುವೆಂಪು ಒಬ್ಬರು. ತಾವು ನಂಬಿದ ಕಾವ್ಯ ತತ್ವವನ್ನು ತಮ್ಮ ’ರಸೋ ವೈ ಸಃ’ದಲ್ಲಿ ಹೇಳಿದ್ದಾರೆ. ಕನ್ನಡಕ್ಕೆ ಹೊಸ ನುಡಿಗಟ್ಟು ಮತ್ತು ಹೊಸ ಕಲ್ಪನೆಗಳನ್ನು ನೀಡಿದವರು. ಕಲ್ಪನಾಶಕ್ತಿಯೊಂದಿಗೆ, ಬೌದ್ಧಿಕ ಸಾಮರ್ಥ್ಯವನ್ನು ಮೇಳೈಸಿ, ನೈತಿಕ ಮತ್ತು ಸೌಂದರ್ಯ ಮೀಮಾಂಸೆಯನ್ನು ಉನ್ನತ ಸ್ಥಾನಕ್ಕೆ ಒಯ್ದವರು. '''- ಕೆ. ಸಚ್ಚಿದಾನಂದನ್''' ಮಲೆಯಾಳಿ ಕವಿ
ಇಪ್ಪತ್ತನೆಯ ಶತಮಾನದ ಜಟಿಲ ಮತ್ತು ಸಂಕೀರ್ಣ ಅನುಭವಗಳನ್ನು ಅಭಿವ್ಯಕ್ತಿಯ ಸಂಭವನೀಯ ಆಯಾಮಗಳಿಗೆ ಅಳವಡಿಸಿ, ಅದಕ್ಕನುಗುಣವಾದ ಬೃಹತ್ ಪರಿಧಿಗಳನ್ನು ಸೃಷ್ಟಿಸಿ ರೂಪಗೊಂಡ ಶ್ರೀ ಕುವೆಂಪು ಅವರ ‘ಶ್ರೀರಾಮಾಯಣ ದರ್ಶನಂ’ ಸಹಜ ಸಂವೇದನೆಯ ಒಂದು ಮಹೋನ್ನತ ಕೃತಿ. ಜಾಳು ಜಾಳಾದ, ಲಘು ಈಡಿಪಸ್ ಕಾಂಪ್ಲೆಕ್ಸ್ ಅನುಭವಗಳನ್ನೇ ತಮ್ಮ ಕಾವ್ಯಕ್ಕೆ ವಸ್ತುವನ್ನಾಗಿ ಪರಿಭಾವಿಸಿ, ಹಸಿಬಿಸಿ ಅಪಕ್ವ ಭಾಷೆ ಭಾವನೆಗಳನ್ನು ಕಾವ್ಯಾನುಭವವೆಂದು ಬಗೆದ, ಕೆಲವು ಸಲ ಆಳವಿದ್ದು ವ್ಯಾಪ್ತಿಯಿಲ್ಲದ, ವ್ಯಾಪ್ತಿಯಿದ್ದು ಸಮಗ್ರತೆಯನ್ನು ಸ್ಪರ್ಶಿಸದ, ತಾವು ಬರೆದುದೇ ಕಾವ್ಯವೆಂದು ಬೆನ್ನು ತಟ್ಟಿ, ತಟ್ಟಿಸಿಕೊಳ್ಳುವ ಕೆಲವರಿಗೆ ‘ಶ್ರೀರಾಮಾಯಣ ದರ್ಶನಂ’ ಕಾವ್ಯದ ಮಹತಿ ಎಟುಕದೆ ಹೋದರೆ ಅಚ್ಚರಿಯಿಲ್ಲ.... ಚಿರಂತನ ಮೌಲ್ಯಗಳ ಅಖಂಡ ಜೀವನ ದರ್ಶನದ ವಿರಳ ಸಾಹಿತ್ಯ ಸಾಧನೆಗಳಲ್ಲಿ ಉಜ್ವಲವಾಗಿ ಹೊಳೆಯುವ, ಕನ್ನಡ ಸಾರಸ್ವತ ಪ್ರಪಂಚದ ಶಾಶ್ವತ ಕೃತಿ ‘ಶ್ರೀರಾಮಾಯಣ ದರ್ಶನಂ’. - ದೇವೇಂದ್ರ ಕುಮಾರ ಹಕಾರಿ
ಶ್ರೀ ಕುವೆಂಪು ಜಯಘೋಷ ದೆಹಲಿ, ಕವಿಗಿತ್ತಿರುವ ಅಕೆಡೆಮಿಯ ಬಹುಮಾನ ಮಿಗಿಲೇನು ನಮ್ಮೀ ಮಹಾಕವಿ ಕುವೆಂಪುವಿಗೆ? ತನ್ನ ಹಿರಿಮೆಯ ನೆಲದ ಜನಮನದ ಜಂiಂಂWಇಂಂ?ಂ-- ದೌನ್ನತ್ಯಕ್ಕೆರಿಪುದೇ ಈವೊಂದು ಹಿರಿ ಕೊಡುಗೆ? ಅಜ್ಞಾತ ಮಿತ್ರನಿಂದಕುಟಿಲ ಮನಸ್ಕನಿಂ ದರ್ಪಿಸುವ ಸಂಸ್ತುತಿಯ ರೂಪದಿಂ ಬಂಗಾಳ, ಭಕ್ತಿ ಪ್ರಣಾಮಮಂ ಸಂತಸದಿ ಸಲಿಸುತಿದೆ ಶ್ರೀ ರಾಮಾಯಣ ದರ್ಶನಂ ಮೇರುಕೃತಿಗೆ! -ನರೇಂದ್ರ ದೇವ್, ಕೋಲ್ಕತ್ತ
ವೈಯಕ್ತಿಕವಾಗಿ ಹೇಳುವುದಾದರೆ ನಾನು ಹಲವು ಭಾಷೆಗಳ ರಾಮಾಯಣಗಳನ್ನು ಓದಿದ್ದೇನೆ. ಅದು ಮೈಥಿಲಿ ಶರಣಗುಪ್ತರ ʻಸಾಕೇತʼ ಇರಬಹುದು; ತೆಲುಗಿನ ವಿಶ್ವನಾಥ ಸತ್ಯನಾರಾಯಣರ ಪ್ರಸಿದ್ಧವಾದಂತಹ ಪ್ರೌಢ ಚಂಪೂ ಕಾವ್ಯ ರಾಮಾಯಣ ಕಲ್ಪವೃಕ್ಷ ಇರಬಹುದು; ಹಾಗೆಯೇ ಬೇರೆ ಭಾಷೆಗಳ ರಾಮಾಯಣಗಳಿರಬಹುದು, ಕೃತ್ತಿವಾಸನ ರಾಮಾಯಣ ಇರಬಹುದು; ಮರಾಠಿಯಲ್ಲಿ ಮೋರೇಪಂಥರೇ ಬರೆದ ಅನೇಕ ಬಗೆಯ ರಾಮಾಯಣಗಳಿರಬಹುದು. ತೆಲುಗಿನ ಇಂದಿನ ರಾಮಾಯಣಗಳಿರಬಹುದು, ತಮಿಳಿನ ಕಂಬರಾಮಾಯಣ ಇರಬಹುದು, ಹಿಂದಿಯ ತುಳಸೀದಾಸರ ರಾಮಾಯಾಣ ಇರಬಹುದು… ಹೀಗೆ ಜೊತೆಗೆ ಸಂಸ್ಕೃತ ಮೂಲದಲ್ಲಿಯೇ ಇರತಕ್ಕಂತಹ ಅನೇಕ ರಾಮಾಯಣಗಳು… ಬೋಜ ಇರಬಹುದು, ಅಭಿನಂದ ಇರಬಹುದು, ಶ್ರವ್ಯಕಾವ್ಯಗಳಂತೆ ಭವಭೂತಿ ಮೊದಲಾದವರು ಬರೆದ ದೃಶ್ಯಕಾವ್ಯಗಳನ್ನೂ ಸಹ ಅವುಗಳ ಮೂಲದಲ್ಲಿಯೇ ಓದಿಕೊಂಡಿದ್ದೇನೆ. ಆದರೆ ಅಲ್ಲೆಲ್ಲಿಯೂ ಕಾಣಸಿಗದಂತಹ ವಿಶಿಷ್ಟ ಮನೋಹರವಾದ ಪ್ರತಿಭೆ, ಕಲ್ಪನಾಶಕ್ತಿ, ಮತ್ತು ಸಂದರ್ಭ ನಿರ್ಮಾಣ ನಾವೀನ್ಯತೆಯನ್ನು ನಾವು ಕುವೆಂಪು ಅವರಲ್ಲಿ ತುಂಬಾ ವಿಶೇಷವಾಗಿ ಕಾಣುತ್ತೇವೆ. ಇದು ಕನ್ನಡದ ಹೆಮ್ಮೆ ಎಂದು ನಾವು ಹೇಳಬೇಕು ಹಾಗೂ ರಾಮಾಯಣಕ್ಕೇ ಸಿಕ್ಕಿರತಕ್ಕಂತಹ ಒಂದು ವಿನೂತನವಾದ ಶೋಭೆ, ತಿರುವು, ಅಲಂಕಾರ ಎಂಬುದನ್ನು ಗಮನಿಸಬೇಕು. '''ಶತಾವಧಾನಿ ಡಾ. ಆರ್. ಗಣೇಶ'''
It is single integral ecstatic symphony in 22284 lines, running in to 877 pages in print. The poet was thirty two when he began and forty one when he put down his pen. The achievement is so grand and so disproportionate to the poet’s age that one can only be amazed by his consummate artistry and perfection. Every line is chiseled to attain an incremental harmony, hardly to be met with his lyrics. It converts every situation in to a wonderful sonal structure which perfectly echoes the germ motif. It is not a series of contexts but a single orchestral piece. Every line is a variation of the relevant thematic rhythm. No one could have imagined that Kannada language is capable of this complex musical quality. For the first time in this century Kannada was made a language worthy of Gods. - Shankar Mokashi Punekar
It is possible to identify three main reasons for the importance that Shri Ramayana Darshanam has acquired in the context of Indian literature: Kuvempu’s contribution to the continuation of the Ramayana kavya in Indian literature; the embodiment of a great vision of life based on an awareness of contemporary thought; and the presentation of the traditional mode of the Kannada Mahakavya and its enlargement through incorporation of elements borrowed from world epics. - GS Amur
... The theme is well known story of Rama, transfigured in poet’s vision. The cardinal element of this vision, which the poet calls Darshanam is poet’s (Kuvempu’s) realization that all creation is caused, pervaded, sustained and governed by the cosmic mind. Abounding in metaphors and Homeric similes introduced by the poet himself for the first time in Kannada, the epic brings home the truth that all beings, even the most wicked and sinful are destined to evolve and ultimately attain perfections. '''- Courtesy: Encyclopedia of Indian Literature Sasay to Zorgot by Madanlal (p4159)'''
ಬಾಹ್ಯ ಕೊಂಡಿಗಳು
www.kannadadeevige.blogspot.in
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತ ಕನ್ನಡ ಕೃತಿಗಳ
ಗ್ವಾಕಮೋಲೆ
thumb ಗ್ವಾಕಮೋಲೆ ಈಗಿನ ಮೆಕ್ಸಿಕೊದಲ್ಲಿ ಆಜ಼್ಟೆಕ್‍ರಿಂದ ಮೊದಲು ಸೃಷ್ಟಿಸಲಾದ ಒಂದು ಆವಕಾಡೊ ಆಧಾರಿತ ಡಿಪ್ (ಆಹಾರ) ಅಥವಾ ಸ್ಯಾಲಡ್. ಗ್ವಾಕಮೋಲೆ ಡಿಪ್ ಅನ್ನು ಸಾಂಪ್ರದಾಯಿಕವಾಗಿ ಪಕ್ವವಾದ ಆವಕಾಡೊಗಳು ಮತ್ತು ಕಡಲುಪ್ಪನ್ನು ಮೋಲ್ಕಾಹೆಟೆಯಿಂದ (ಕಲಾಬತ್ತು ಮತ್ತು ಕುಟ್ಟಾಣಿ) ಅರೆದು ತಯಾರಿಸಲಾಗುತ್ತದೆ. ಕೆಲವು ಪಾಕವಿಧಾನಗಳಿಗೆ ಟೊಮೇಟೊ, ಈರುಳ್ಳಿ, ಬೆಳ್ಳುಳ್ಳಿ, ನಿಂಬೆಹಣ್ಣು ಅಥವಾ ಲೈಮ್ ರಸ, ಖಾರದ ಪುಡಿ ಅಥವಾ ಕಾಯೆನ್, ಕೊತ್ತಂಬರಿ ಅಥವಾ ಬೇಸಿಲ್, ಹ್ಯಾಲಪೇನ್ಯೊ, ಮತ್ತು/ಅಥವಾ ಹೆಚ್ಚುವರಿ ಮಸಾಲೆಗಳು ಬೇಕಾಗುತ್ತದೆ.
ವರ್ಗ:ಖಾದ್ಯ, ತಿನಿಸು
ಹಾರ್ದಿಕ್ ಪಾಂಡ್ಯ
ಹಾರ್ದಿಕ್ ಹಿಮಾಂಶು ಪಾಂಡ್ಯ, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ.ಇವರು ಬಲಗೈ ಬ್ಯಾಟ್ಸ್‌ಮನ್ ಹಾಗು ಮಧ್ಯಮ ವೇಗದ ಬೌಲರ್.ಐಪಿಎಲ್‍ನಲ್ಲಿ ಗುಜರಾತ್ ಟೈಟಾನ್ಸ್ ತಂಡಕ್ಕಾಗಿ ಆಡುತ್ತಾರೆ.
ಆರಂಭಿಕ ಜೀವನ
ಇವರು ೧೧ನೇ ಅಕ್ಟೋಬರ್ ೧೯೯೩, ಸೂರತ್, ಗುಜರಾತ್ನಲ್ಲಿ ಜನಿಸಿದರು. ಆರ್ಥಿಕವಾಗಿ ದುರ್ಬಲವಾಗಿದ್ದ, ಪಾಂಡ್ಯ ಕುಟುಂಬವು ಗೋರ್ವಾದಲ್ಲಿನ ಬಾಡಿಗೆ ಮನೆಯಲ್ಲಿ ವಾಸಿಸುತ್ತಿದ್ದರು. ಕ್ರಿಕೆಟ್‌ನಲ್ಲಿ ಕೇಂದ್ರೀಕರಿಸುವ ಸಲುವಾಗಿ ಹಾರ್ದಿಕ್ ಪಾಂಡ್ಯ, ಎಂ.ಕೆ. ಪ್ರೌಢಶಾಲೆಯಲ್ಲಿ ಒಂಭತ್ತನೇ ತರಗತಿಯವರೆಗೆ ಅಧ್ಯಯನ ಮಾಡಿ ನಂತರ ತಮ್ಮ ಶಿಕ್ಷಣವನ್ನ ನಿಲ್ಲಿಸಿದರು.ಹಾರ್ದಿಕ್ ಕಿರಿಯ-ಮಟ್ಟದ ಕ್ರಿಕೆಟ್ ನಲ್ಲಿ ಸ್ಥಿರವಾದ ಪ್ರಗತಿ ಮಾಡಿದರು. ಕ್ರುನಾಲ್ (ಹಾರ್ದಿಕ್ ಪಾಂಡ್ಯನ ಸಹೋದರ) ಪ್ರಕಾರ, "ಕ್ಲಬ್ ಕ್ರಿಕೆಟ್ನಲ್ಲಿ ಸಾಕಷ್ಟು ಪಂದ್ಯಗಳನ್ನು ಒಬ್ಬಂಟಿಯಾಗಿಯೆ ಗೆದ್ದಿದ್ದಾರೆ".
ಅಂತರರಾಷ್ಟ್ರೀಯ ಕ್ರಿಕೆಟ್
ಜನವರಿ ೨೭, ೨೦೧೬ರಲ್ಲಿ ಆಸ್ಟ್ರೇಲಿಯ ವಿರುದ್ಧ ನಡೆದ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು.ಅಕ್ಟೊಬರ್ ೧೬, ೨೦೧೬ರಲ್ಲಿ ನ್ಯೂ ಜೀಲ್ಯಾಂಡ್ ವಿರುದ್ಧ ನಡೆದ ಏಕದಿನ ಪಂದ್ಯದ ಮೂಲಕ ಏಕದಿನ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು. ಜುಲೈ ೨೭, ೨೦೧೭ರಲ್ಲಿ ಶ್ರೀಲಂಕ ವಿರುದ್ಧ ನಡೆದ ಟೆಸ್ಟ್ ಪಂದ್ಯದ ಮೂಲಕ ಟೆಸ್ಟ್ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು.
ಐಪಿಎಲ್ ಕ್ರಿಕೆಟ್
ಐಪಿಎಲ್ ೨೦೧೫ ರಲ್ಲಿ ಮುಂಬೈ ಇಂಡಿಯನ್ಸ್ ಪರ ಐ.ಪಿ.ಎಲ್.ನಲ್ಲಿ ಪಾದಾರ್ಪನೆ ಮಾಡಿದರು.ಚೆನ್ನೈ ಸೂಪರ್ ಕಿಂಗ್ಸ್ ವಿರುದ್ಧದ ಮೊದಲ ಅರ್ಹತಾ ಸುತ್ತಿನ ಪಂದ್ಯದಲ್ಲಿ ತಾವು ಎದುರಿಸಿದ ೮ ಎಸೆತಗಳಲ್ಲಿ ೨೧ ರನ್ ಗಳಿಸಿ ಮುಂಬೈಗೆ ೬ ವಿಕೇಟ್ಗಳ ಜಯ ದಾಖಲಿಸಿದರು.ಇದೇ ಪಂದ್ಯದಲ್ಲಿ ೩ ಪ್ರಮುಖ ಕ್ಯಾಚ್ಗಳನ್ನು ಗಳಿಸಿ, ಪಂದ್ಯಶ್ರೇಷ್ಠ ಪ್ರಶಸ್ತಿಯನ್ನು ಪಡೆದರು. ಆ ಪಂದ್ಯದ ನಂತರ, ಸಚಿನ್ ತೆಂಡುಲ್ಕರ್ ಅವರು ಹಾರ್ದಿಕ್‍ರನ್ನು ಕರೆಮಾಡಿ, ಮುಂದಿನ ೧೮ ತಿಂಗಳುಗಳಲ್ಲಿ ಭಾರತಕ್ಕಾಗಿ ಅವರು ಆಡಲಿದ್ದಾರೆ ಎಂದು ತಿಳಿಸಿದರು.ಮುಂದಿನ ವರ್ಷವೇ ಅವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪಣೆ ಮಾಡಿದರು. ನಂತರ ಕೋಲ್ಕತಾ ನೈಟ್ ರೈಡರ್ಸ್ ವಿರುದ್ಧದ ಪಂದ್ಯದಲ್ಲಿ ಮುಂಬೈ ಇಂಡಿಯನ್ಸ್ ಅಗ್ರ ೪ ತಂಡಗಳ ಸ್ಪರ್ಧೆಯಲ್ಲಿ ಉಳಿಯಲು ಗೆಲ್ಲಲೇಬೇಕಾದ ಪಂದ್ಯದಲ್ಲಿ, ೩೧ ಎಸೆತಗಳಲ್ಲಿ ೬೧ ರನ್ ಗಳಿಸಿದರು ಮತ್ತು ಋತುವಿನಲ್ಲಿ ತಮ್ಮ ಎರಡನೆಯ ಪಂದ್ಯಶ್ರೇಷ್ಠ ಪ್ರಶಸ್ತಿಯನ್ನು ಪಡೆದರು.
ಸಾಧನೆಗಳು
೧೮ ಜೂನ್ ೦೧೭ ರಂದು ನಡೆದ ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಲಿಯ ಪ್ರತಿಷ್ಠಿತ ಸರಣಿಯ ಫೈನಲ್ ಪಂದ್ಯದಲ್ಲಿ ಅವರು ೪೩ ಎಸೆತಗಳಲ್ಲಿ ೭೬ ರನ್ ಗಳಿಸಿ ಅತ್ಯಂತ ವೇಗದ ಅರ್ಧಶತಕವನ್ನು ದಾಖಲಿಸಿದ ಆಟಗಾರರಾದರು,ಕೇವಲ ೩೨ ಎಸೆತಗಳಲ್ಲಿ ೫೦ ರನ್ ಸೇರಿದ್ದವು.
ವೈಯಕ್ತಿಕ ಜೀವನ
ಪಾಂಡ್ಯ ೧ ಜನವರಿ ೨೦೨೦ ರಂದು ನಟಿ ನತಾಶ ಸ್ಟಾಂಕೋವಿಕ್ ಅವರೊಂದಿಗೆ ನಿಶ್ಚಿತಾರ್ಥ ಮಾಡಿಕೊಂಡರು.
ಉಲ್ಲೇಖಗಳು
ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಟೆಲ್ ಅವೀವ್ - ಜ್ಯಾಫ
ಟೆಲ್ ಅವೀವ್ - ಜ್ಯಾಫ - ಇದು ಇಸ್ರೇಲಿನ ಅತ್ಯಂತ ದೊಡ್ಡ ಪಟ್ಟಣ. ಸಾಮಾನ್ಯವಾಗಿ ಇದನ್ನು ಟೆಲ್ ಅವೀವ್  ಎಂದೇ ಕರೆಯಲಾಗುತ್ತದೆ. ಜೆರೂಸಲೆಮಿನ ವಾಯುವ್ಯಕ್ಕೆ 35 ಮೈ. ದೂರದಲ್ಲಿ ಮೆಡಿಟರೇನಿಯನ್ ಸಮುದ್ರದ ದಂಡೆಯ ಮೇಲಿದೆ. ಜನಸಂಖ್ಯೆ 3,84,000 (1970). 1909ರಲ್ಲಿ ಜ್ಯಾಫ ಪಟ್ಟಣದ ವಿಸ್ತರಣೆಯಾಗಿ ಟೆಲ್ ಅವೀವನ್ನು ಸ್ಥಾಪಿಸಲಾಯಿತು. ಬಹು ಬೇಗ ಈ ನಗರ ಬೆಳೆದು, 1921ರಲ್ಲಿ ಜ್ಯಾಫಕ್ಕೆ ಅಧೀನವಾದ ಪುರಸಭೆಯನ್ನು 1934ರಲ್ಲಿ ಸ್ವತಂತ್ರ ಪುರಸಭೆಯನ್ನೂ ಪಡೆಯಿತು. ಬಂದರಾಗಿ, ಕೈಗಾರಿಕಾ ನಗರವಾಗಿ ಬೆಳೆದ ಟೆಲ್ ಅವೀವ್ ಕ್ರಮೇಣ ಮುಖ್ಯನಗರವಾಗಿ ಬೆಳೆಯಿತು. ಇಸ್ರೇಲಿನ ಹಂಗಾಮಿ ರಾಜಧಾನಿಯಾಗಿ (1948-50) ಇದು ಆಯ್ಕೆಯಾದಾಗ ಇದರ ಮಹತ್ವ ಇನ್ನೂ ಹೆಚ್ಚಿತು. ಅನಂತರ ಇದೇ ಪ್ರಧಾನ ನಗರವಾಗಿ, ಜ್ಯಾಫವನ್ನು ಇದೆಕ್ಕೆ ಸೇರಿಸಲಾಯಿತು (1949).
ನಗರದ ಸುತ್ತಣ ಪ್ರದೇಶವನ್ನು ವ್ಯವಸಾಯಕ್ಕಾಗಿ ಉತ್ತಮಪಡಿಸಲಾಗಿದೆ. ಇಲ್ಲಿ ಗೋದಿ, ತರಕಾರಿಗಳು, ಕಿತ್ತಳೆ, ಕಲ್ಲಂಗಡಿ ಮುಂತಾದವನ್ನು ಹೇರಳವಾಗಿ ಬೆಳೆಯುತ್ತಾರೆ. ಕುರಿಸಾಕಣಿಕೆಯೂ ಹೆಚ್ಚಾಗಿದೆ. ಮೀನುಗಾರಿಕೆ ಸ್ಥಳೀಯ ಉದ್ಯಮವಾಗಿ ಬೆಳೆದಿದೆ. ಟೆಲ್ ಅವೀವ್‍ನಲ್ಲಿ ಹೊಸ ಬಂದರು ನಿರ್ಮಾಣವಾದ ಮೇಲೆ ನಗರದ ಪ್ರಾಮುಖ್ಯ ಹೆಚ್ಚಾಯಿತು. ಆದರೆ ಹೈಫದಲ್ಲಿ ಇನ್ನೂ ದೊಡ್ಡ ಬಂದರು ನಿರ್ಮಾಣವಾದಮೇಲೆ ವಾಣಿಜ್ಯದೃಷ್ಟಿಯಿಂದ ಇದರ ಬೆಲೆ ಕಡಿಮೆಯಾಯಿತು.
ಇಂದು ಟೆಲ್ ಅವೀವ್-ಜ್ಯಾಫ ಒಂದು ದೊಡ್ಡ ನಗರ. ನಗರದ ದಕ್ಷಿಣ ಭಾಗದಲ್ಲೇ ಹೆಚ್ಚಾಗಿ ಕೈಗಾರಿಕಾ ಸ್ಥಾವರಗಳು. ವಾಣಿಜ್ಯೋದ್ಯಮ ಸಂಸ್ಥೆಗಳು ಇವೆ. ಉತ್ತರಭಾಗ ಸುಂದರವಾದ ಆಧುನಿಕ ವಸತಿಗೃಹಗಳಿಂದ ಕೂಡಿದ ಪ್ರದೇಶವಾಗಿದೆ. ಇಸ್ರೇಲಿನ ಅನೇಕ ರಾಷ್ಟ್ರಿಯ ಸಂಸ್ಥೆಗಳು ಇರುವುದು ಇಲ್ಲೇ. ಇಲ್ಲಿಯ ಸುಂದರ ಕಡಲದಂಡೆ ಮತ್ತಿತರ ಆಕರ್ಷಣೆಗಳಿಂದಾಗಿ ಈಗ ಇದು ಪ್ರವಾಸಿಕೇಂದ್ರವಾಗಿ ಬೆಳೆದಿದೆ.
ಭುವನಗಿರಿ ಭುವನೇಶ್ವರಿ ದೇವಸ್ಥಾನ
ಭುವನೇಶ್ವರಿ ತಾಯಿಯು ಹತ್ತು ಮಹಾವಿದ್ಯಾ ದೇವತೆಗಳಲ್ಲಿ ಒಬ್ಬಳು ಹಾಗೂ ತಾಯಿ ದುರ್ಗೆಯ ಒಂದು ಅಂಶ."ಭುವನೇಶ್ವರಿ" ಅಂದರೆ ಈ ವಿಶ್ವದ ತಾಯಿ."ವಿಶ್ವ"ವೆಂದರೆ ತ್ರಿ-ಭುವನಗಳು,ಭೂಮಿ,ವಾತಾವರಣ ಮತ್ತು ಸ್ವರ್ಗ.
ಸ್ಥಳ ಪರಿಚಯ
ಶ್ರೀ ಭುವನೇಶ್ವರಿ ದೇವಾಲಯ,ಭುವನಗಿರಿ,ಸಿದ್ಧಾಪುರ ತಾಲ್ಲೂಕು,ಉತ್ತರ ಕನ್ನಡ ಜಿಲ್ಲೆ.ಸಿದ್ಧಾಪುರದಿಂದ ಭುವನಗಿರಿಗೆ ಸರಿಸುಮಾರು ೮ ಕಿಲೋ.ಮೀಟರ್ ಅಂತರವಿದೆ.
ದೇವಾಲಯದ ಇತಿಹಾಸ
ಭುವನೇಶ್ವರಿ ದೇವಾಲಯದ ನಿರ್ಮಾಣವು ಕದಂಬರ ಕಾಲದಲ್ಲಿಯೇ ಪ್ರಾರಂಭಗೊಂಡಿತು. ಆದರೆಅದರ ನಿರ್ಮಾಣದ ಕಾರ್ಯ ಪೂರ್ಣಗೊಳಲ್ಲಿಲ್ಲ.ನಂತರ ವಿಜಯನಗರದ ಸಾಮ್ರಾಜ್ಯದ ಕಾಲದಲ್ಲಿಆ ದೇವಸ್ಥಾನದ ನಿರ್ಮಾಣದ ಕಾರ್ಯ ಮುಂದುವರಿಯಿತು.ಕೊನೆಗೆ ೧೬೯೨ರಲ್ಲಿ ಬಿಳಗಿ ಸಾಮ್ರಜ್ಯದಆರಸರು ಆ ದೇವಸ್ಥಾನವನ್ನು ಪೂರ್ಣವಾಗಿ ಕಟ್ಟಿದರು.ಇದನ್ನು ಪೂರ್ಣವಾಗಿ ಕಟ್ಟುವುದರ ಜವಬ್ದಾರಿಯನ್ನು ವಹಿಸಿಕೊಂಡವರು ಬಿಳಗಿ ಸಾಮ್ರಾಜ್ಯದ ಕೊನೆಯ ಆರಸ ಬಸವೇಂದ್ರ.ಬಿಳಗಿಯ ಹಿಂದಿನ ಹೆಸರು ಶ್ವೇತಪುರವೆಂದಾಗಿತ್ತು.
ನಮ್ಮ ಕರ್ನಾಟಕದ ರಾಜ್ಯದಲ್ಲಿಯೇ ಕನ್ನಡಮಾತೆಯಾದ ಭುವನೇಶ್ವರ ತಾಯಿಯ ದೇವಾಲಯ ಸಿದ್ದಾಪುರದಲ್ಲಿ ಕಾಣಸಿಗುತ್ತದೆ.ಈ ದೇವಾಲಯದ ಬಳಿ ಒಂದು ತಿಳಿ ನೀರಿನ ಕೆರೆ ಇದೆ.ಈ ಕೆರೆಯ ನೀರನ್ನು ಆ ದೇವಿಯ ಕಾರ್ಯ-ಕ್ರಮಗಳಿಗೆ ಮಾತ್ರ ಬಳಿಸಲಾಗುವುದು.ಅದನ್ನು ಹೊರತುಪಡಿಸಿ ಜಾನುವಾರುಗಳಿಗಾಗಲಿ,ಮೀನು ಹಿಡಿಯುವುದಕ್ಕಾಗಲಿ ಮತ್ತು ಬಟ್ಟೆಗಳನ್ನು ಹೊಗೆಯುದಕ್ಕಾಗಲಿ ಅಲ್ಲಿಅನುಮತಿ ಇಲ್ಲ.ಕೆರೆಯನ್ನು ದಾಟಿದ ಬಳಿಕ ದೇವಾಸ್ಥಾನಕ್ಕೆ ಹೋಗಲು ಮೆಟ್ಟಿಲುಗಳು ಇವೆ.೩೫೦ ಮೆಟ್ಟಿಲುಗಳು ದೇವಾಸ್ಥಾನದ ದ್ವಾರಕ್ಕೆ ತಲುಪಲು ಇವೆ.ಈ ದೇಗುಲವು ೩೦೦ ಅಡಿ ಎತ್ತರದ ಭುವನಗಿರಿ ಬೆಟ್ಟದ ಮೇಲೆ ಸ್ಥಾಪಿತಗೊಂಡಿದೆ. ಈ ದೇವಾಲಯವು ಅರಣ್ಯದ ಮಧ್ಯಭಾಗದಲ್ಲಿ ಇದೆ.ಅದು ಪಶ್ಚಿಮಘಟ್ಟಗಳ ಒಂದು ಭಾಗ.ಭುವನೇಶ್ವರಿ ದೇವಿಯ ದೇವಾಲಯವಲ್ಲದೆ ಇನ್ನೂ ಹಲವಾರು ದೇವಸ್ಥಾನಗಳು ಗಣಪತಿ,ಗೋಪಾಲ ಕೃಷ್ಳನ,ನಂದೀಕೇಶ್ವರನ ದೇವಸ್ಥಾನ ಮತ್ತು ನಾಗರದೇವತೆಗಳದೇವಾಲಯವಿದೆ .ಮುಂಜಾನೆ ಸಮಯದಲ್ಲಿ ಮಹಾಮಂಗಳಾರತಿ ಮಾಡುವುದು ರೂಢಿ.ಈ ದೇವಾಲಯವು ಕರುನಾಡು ರಾಜಜೇಶ್ವರಿ ಭುವನಗಿರಿಯ ಭುವನೇಶ್ವರಿ ಎಂದು ಹೆಸರುವಾಸಿಶ್ರೀ ಭುವನೇಶ್ವರಿ ದೇವಿಯ ಉದ್ಭವಲಿಂಗವು ಆ ದೇವಿಯ ಪಾದತಳದಲ್ಲಿದೆ.ಶ್ರೀಧರ್ ಭಟ್ಟರು ಪ್ರಸ್ತುತಆ ದೇವಾಲಯದ ಅರ್ಚಕರು.ಭುವನೇಶ್ವರಿ ದೇವಾಲಯದಷ್ಟೇ ಪುರಾತನವಾದ್ದು ಮತ್ತೊಂದು ದೇವಾಲಯವು ಆದ ಹನುಮಂತನ ದೇವಸ್ಥಾನವು ಇದೆ.ಆ ದೇವಸ್ಥಾನವು ಸಿದ್ದಾಪುರದಿಂದ ೫ ಕಿಲೋಮೀಟರುಗಳು ಇವೆ.ಹೀಗೆ ಎರಡು ಪುರಾತನ ದೇವಾಲಯಗಳು ಉತ್ತರ ಕನ್ನಡ ಜಿಲ್ಲೆಯ ಸಮೀಪದಲ್ಲಿ ಕಾಣಸಿಗುತ್ತವೆ.
ಉಲ್ಲೇಖಗಳು
ವರ್ಗ:ಉತ್ತರ ಕನ್ನಡ ಜಿಲ್ಲೆ ವರ್ಗ:ಹಿಂದೂ ದೇವಾಲಯಗಳು
ಮಂಜು ಶರ್ಮಾ
ಮಂಜು ಶರ್ಮಾ (ಡಿಸೆಂಬರ್ ೧೩,೧೯೪೦) ಅವರು ಭಾರತೀಯ ಜೈವಿಕ ತಂತ್ರಜ್ಞಾನಜ್ಞರಾಗಿದ್ದಾರೆ. ಇವರು ಭಾರತದ ಅನೇಕ ವೈಜ್ಞಾನಿಕ ಸಂಶೋಧನೆ ಮತ್ತು ನೀತಿ-ತಯಾರಿಕೆ ಸಂಸ್ಥೆಗಳ ನಿರ್ವಾಹಕರು. ಇವರು ಗುಜರಾತಿನ ಗಾಂಧಿನಗರದಲ್ಲಿ ಇರುವ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಅಡ್ವಾನ್ಸ್ಡ್ ರಿಸರ್ಚ್ನಲ್ಲಿ ಅಧ್ಯಕ್ಷ ಮತ್ತು ಕಾರ್ಯನಿರ್ವಾಹಕ ನಿರ್ದೇಶಕರಾಗಿದ್ದರು. ಇವರು ಹಿಂದೆ ಬಯೋಟೆಕ್ನಾಲಜಿ ಇಲಾಖೆಯಲ್ಲಿ ಭಾರತೀಯ ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯದ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದ್ದಾರೆ ಹಾಗೂ ೨೦೦೭ರಲ್ಲಿ ಪದ್ಮಭೂಷಣ ಪ್ರಶಸ್ತಿಯನ್ನು ಪಡೆದಿದ್ದಾರೆ. ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಇಮ್ಯುನಾಲಜಿ, ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಪ್ಲ್ಯಾಂಟ್ ಜಿನೊಮ್ ರಿಸರ್ಚ್, ಲಕ್ನೌ ಮತ್ತು ಮಧುರೈನ ಜೈವಿಕ ಸಂಶೋಧನಾ ಕೇಂದ್ರಗಳು, ದೆಹಲಿ ವಿಶ್ವವಿದ್ಯಾಲಯದ ಸಸ್ಯ ಮಾಲಿಕ್ಯುಲಾರ್ ಬಯಾಲಜಿ ಯುನಿಟ್,ದೆಹಲಿ ವಿಶ್ವವಿದ್ಯಾಲಯದ ಸಸ್ಯ ಆಣ್ವಿಕ ಜೀವಶಾಸ್ತ್ರ ಘಟಕ ಮತ್ತು ಸೆಂಟರ್ ಫಾರ್ ಡಿ.ಎನ್.ಎ ಫಿಂಗರ್ಪ್ರಿಂಟಿಂಗ್ ಮತ್ತು ಡಯಾಗ್ನೋಸ್ಟಿಕ್ಸ್ ಎಂಬ ಹಲವಾರು ವಿಷಯಗಳಿಗೆ ಸಂಬಂಧಿಸಿ ದೇಶದಲ್ಲಿ ಹಲವಾರು ಸಂಸ್ಥೆಗಳನ್ನು ಸ್ಥಾಪಿಸುವಲ್ಲಿ ಇವರು ತನ್ನ ಪಾತ್ರವನ್ನು ವಹಿಸಿದ್ದಾರೆ.
ವೈಯಕ್ತಿಕ ಜೀವನ
ಮಂಜು ಶರ್ಮ ಅವರು ಡಿಸಂಬರ್ ೧೩, ೧೯೪೦ ರಂದು ಜನಿಸಿದರು. ಇವರು ಶಿಕ್ಷಣತಜ್ಞ ಹಾಗೂ ರಾಜಕಾರಣಿಯಾದ ಮದನ ಮೋಹನ ಮಾಳವೀಯರವರ ಮೊಮ್ಮಗಳು. ಇವರು ಕೀಟಶಾಸ್ತ್ರಜ್ಞ ಹಾಗೂ ಮಲೇರಿಯಾಜಿಸ್ಟ್ ಆಗಿರುವ ವಿನೋದ್ ಪ್ರಕಾಶ್ ಶರ್ಮಾರನ್ನು ವಿವಾಹವಾದರು. ಇವರ ಮಗ ಅಮಿತ್ ಶರ್ಮಾರವರು ಪ್ರೋಟೀನ್ ಸ್ಫಟಿಕಶಾಸ್ತ್ರಜ್ಞರಾಗಿದ್ದಾರೆ.
ವಿದ್ಯಾಭ್ಯಾಸ
ಮಂಜು ಶರ್ಮಾ ಅವರು ಲಕ್ನೋ ವಿಶ್ವವಿದ್ಯಾಲಯದಲ್ಲಿ ಮೊದಲ ಶ್ರೇಣಿಯ ಪದವಿ ಪಡೆದು ಬಿರ್ಬಾಲ್ ಸಾಹ್ನಿ ಮೆಮೊರಿಯಲ್ ಚಿನ್ನದ ಪದಕವನ್ನು ಪಡೆದರು. ೧೯೬೧ರಲ್ಲಿ ಅವರು ತನ್ನ ಪಿ.ಎಚ್.ಡಿ ಯನ್ನು ಲಕ್ನೋ ವಿಶ್ವವಿದ್ಯಾಲಯದಲ್ಲಿ ಪಡೆದರು. ನಂತರ ಪೋಸ್ಟ್ ಡಾಕ್ಟರಲ್ ಸಂಶೋಧಕನರಾಗಿ ಪರ್ಡ್ಯೂ ವಿಶ್ವವಿದ್ಯಾನಿಲಯದಲ್ಲಿ ಕೆಲಸ ಮಾಡಿದರು.
ವೃತ್ತಿ ಜೀವನ
ಎ. ಕಾರ್ಲ್ ಲಿಯೋಪೋಲ್ಡ್ ಮತ್ತು ರಿಚರ್ಡ್ ಹಾಲ್ ಅವರ ಸಹಾಯದಿಂದ ಲ್ಯಾಟೆಕ್ಸ್ ಉತ್ಪಾದನೆಯನ್ನು ಹೆಚ್ಚಿಸುವುದರ ಕುರಿತಾದ ಇವರ ಸಂಶೋಧನೆಯು ಮಲೇಷಿಯಾದ ರಬ್ಬರ್ ತೋಟಗಳಿಗೆ ಬೇಕಾದ ಹಲವಾರು ಉಪಯೋಗಗಳನ್ನು ಕಂಡುಹಿಡಿದಿದ್ದಾರೆ. ನಂತರ ಡೆಹ್ರಾಡೂನ್ನಲ್ಲಿರುವ ಅರಣ್ಯ ಸಂಶೋಧನಾ ಸಂಸ್ಥೆಗೆ ಸೇರಿದರು. ಅಲ್ಲಿ ಮರಗಳ ಬಗ್ಗೆ ಸಂಶೋಧನೆ ನಡೆಸಿ, ಸಿಲಿಕಾ ಹಾಗೂ ಮರದ ಕಠಿಣತೆಯ ನಡುವಿನ ಸಂಬಂಧವನ್ನು ಕಂಡುಹಿಡಿದರು. ಇವರು ದೆಹಲಿಗೆ ತೆರಳಿದ ನಂತರ,ಇಂಡಿಯನ್ ಕೌನ್ಸಿಲ್ ಆಫ್ ಮೆಡಿಕಲ್ ರಿಸರ್ಚ್ನಲ್ಲಿ ಸಂಶೋಧನಾ ಅಧಿಕಾರಿಯಾದರು ಮತ್ತು ಭಾರತೀಯ ಔಷಧೀಯ ಸಸ್ಯಗಳ ಮೇಲೆ ಏಕರೂಪತೆಯನ್ನು ರಚಿಸಿದರು. ೧೯೭೪ ರಲ್ಲಿ ಭಾರತೀಯ ವಿಜ್ಞಾನ ಮತ್ತು ತಂತ್ರಜ್ಞಾನ ವಿಭಾಗದಲ್ಲಿ ಹಿರಿಯ ವೈಜ್ಞಾನಿಕ ಅಧಿಕಾರಿಯಾಗಿ ಸೇರಿದರು. ೧೯೯೦ ರಲ್ಲಿ ಹಿರಿಯ ಸಲಹೆಗಾರರಾದರು ಮತ್ತು ೧೯೯೬ ರಲ್ಲಿ ಸರ್ಕಾರಿ ಸಂಸ್ಥೆಯ ಕಾರ್ಯದರ್ಶಿಯಾಗಿ ಅಧಿಕಾರ ವಹಿಸಿಕೊಂಡರು. ಬಯೋಟೆಕ್ನಾಲಜಿ ಸಂಶೋಧನೆಯ ವಾಣಿಜ್ಯೀಕರಣವನ್ನು ಉತ್ತೇಜಿಸುವ ಸಾರ್ವಜನಿಕ-ಖಾಸಗಿ ಸಹಭಾಗಿತ್ವವಾದ ಬಯೋಟೆಕ್ ಕನ್ಸೋರ್ಟಿಯಮ್ ಇಂಡಿಯಾ ಲಿಮಿಟೆಡ್ ಸೃಷ್ಟಿಗೆ ಇವರು ಪ್ರಮುಖ ಪಾತ್ರವನ್ನು ವಹಿಸಿದರು. ತನ್ನ ಅಧಿಕಾರ ಪೂರ್ಣಗೊಂಡ ನಂತರ, ೨೦೦೪ ರಲ್ಲಿ ಇವರು ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯದ ಸಲಹೆಗಾರರಾಗಿ ನೇಮಕಗೊಂಡರು. ೨೦೦೬ ರಲ್ಲಿ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಅಡ್ವಾನ್ಸ್ಡ್ ರಿಸರ್ಚ್ ಅನ್ನು ಸ್ಥಾಪಿಸಿದರು. ಸಸ್ಯ ವಿಜ್ಞಾನ, ಮಾನವ ಆರೋಗ್ಯ ಮತ್ತು ಬಯೋಇನ್ಫರ್ಮ್ಯಾಟಿಕ್ಸ್ಗಳಲ್ಲಿ ಉನ್ನತ ಶಿಕ್ಷಣವನ್ನು ಒದಗಿಸಲು ಭಾರತದಲ್ಲಿರುವ ಪುರಿ ಫೌಂಡೇಷನ್ ಫಾರ್ ಎಜುಕೇಶನ್ನ ದತ್ತಿ ಸಹಾಯದಿಂದ ಸಂಶೋಧನೆ ನಡೆಸಲು ಸಹಾಯ ಮಾಡಿದರು. ಇವರು ೨೦೧೨ ರವರೆಗೆ ಅಧ್ಯಕ್ಷರಾಗಿ ಮತ್ತು ಕಾರ್ಯನಿರ್ವಾಹಕ ನಿರ್ದೇಶಕರಾಗಿ ಕಾರ್ಯನಿರ್ವಹಿಸಿದರು. ಆರನೇ ಪಂಚವಾರ್ಷಿಕ ಯೋಜನೆಯನ್ನು ೧೯೮೦-೧೯೮೫ ರಲ್ಲಿ ಮಹಿಳಾ ವಿಜ್ಞಾನ ಮತ್ತು ತಂತ್ರಜ್ಞಾನದ ಅಧ್ಯಾಯವೊಂದನ್ನು ಎಂ.ಎಸ್. ಸ್ವಾಮಿನಾಥನ್ ಪ್ರಾರಂಭಿಸಿದಾಗ,ಮಂಜು ಶರ್ಮಾ ನೇತೃತ್ವದ ತಂಡವು ಮಹಿಳಾ ಮತ್ತು ಅಭಿವೃದ್ಧಿಯ ಕುರಿತಾದ ಯೋಜನೆಯನ್ನು, ದಾಖಲೆಯಲ್ಲಿ ಸಂಘಟಿತವಾದ ವರದಿಯನ್ನು ಸಿದ್ಧಪಡಿಸಿತು. ಇದು ಮೊದಲ ಕೇಂದ್ರೀಕೃತ ಯೋಜನೆಯಾಗಿದ್ದು, ಇದನ್ನು ನಂತರ ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯು ಮುಂದುವರೆಸಿ ಕಾರ್ಯನಿರ್ವಹಿಸುತ್ತಿದೆ.
ಉಲ್ಲೇಖಗಳು
ವರ್ಗ:ತಂತ್ರಜ್ಞರು
ವಿಲಿಯಮ್ ಟೆಲ್
ವಿಲಿಯಮ್ ಟೆಲ್-ಸ್ವಿಟ್‍ಜರ್‍ಲೆಂಡಿನ ಸ್ವಾತಂತ್ರ್ಯಕ್ಕೆ ಹೋರಾಡಿದನೆನ್ನಲಾದ ವ್ಯಕ್ತಿ. ಈತನ ಬಗೆಗೆ ಅನೇಕ ಆಖ್ಯಾಯಿಕೆಗಳು ಹುಟ್ಟಿಕೊಂಡಿವೆ. thumb|ಗೆಸ್ಲರನ ಟೊಪ್ಪಿಗೆಗೆ ಗೌರವ ಸಲ್ಲಿಸದ್ದಕ್ಕಾಗಿ ವಿಲಿಯಮ್ ಟೆಲ್ಲನ ಬಂಧನದ ಚಿತ್ರಣ ಕ್ರಿ.ಶ.1482ರಲ್ಲಿ ಬರೆದ ಮೆಲ್ ಕಿಯೊರ್‍ರಸ್ ಚಾರಿತ್ರಿಕಲೇಖನದಲ್ಲಿ ಈತನ ವಿಷಯವಾಗಿ ಅನೇಕ ವಿವರಗಳು ಕಂಡುಬರುತ್ತವೆ.
ದಂತಕಥೆ
ಈತ ಸ್ವಿಟ್‍ಜರ್‍ಲೆಂಡಿನ ಊರಿ ಎಂಬ ಸ್ಥಳದ ನಿವಾಸಿ. ಒಮ್ಮೆ ಈತ ತನ್ನ ಮಗನೊಂದಿಗೆ ನಗರಕ್ಕೆ ಬಂದ. ಮಾರುಕಟ್ಟೆಯ ಚೌಕದಲ್ಲಿ ಇರಿಸಿದ್ದ ಆ ನಗರದ ದಂಡಾಧಿಕಾರಿ (ಬೈಲಿಫ್) ಗೆಸ್ಲರನ ಟೊಪ್ಪಿಗೆಗೆ ಗೌರವ ಸಲ್ಲಿಸುವುದು ಅಂದಿನ ಸಾಮಾನ್ಯ ಪದ್ಧತಿಯಾಗಿತ್ತು. ಆದರೆ ಟೆಲ್ ಹಾಗೆ ಗೌರವ ಸಲ್ಲಿಸದೆ ಮುಂದೆ ಹೋದದ್ದರಿಂದ ಸೈನಿಕರು ಆತನನ್ನು ಎಳೆದು ತಂದು ಆ ಅಧಿಕಾರಿಯ ಮುಂದೆ ನಿಲ್ಲಿಸಿದರು. ಈತ ಬಾಣಪ್ರಯೋಗದಲ್ಲಿ ಅತ್ಯಂತ ಕುಶಲಿ ಎಂದರಿತಿದ್ದ ಆ ಅಧಿಕಾರಿ ಈತನ ಬಿಡುಗಡೆಗೆ ಒಂದು ಷರತ್ತು ಹಾಕಿದ. ವಿಲಿಯಮನ ಮಗನ ತಲೆಯ ಮೇಲೆ ಒಂದು ಸೇಬಿನ ಹಣ್ಣನ್ನು ಇರಿಸಲಾಯಿತು. ವಿಲಿಯಮ್ ಆ ಹಣ್ಣನ್ನು ತನ್ನ ಬಾಣದಿಂದ ಅರ್ಧಕ್ಕೆ ಕತ್ತರಿಸಿ ಹಾಕಬೇಕಾಗಿತ್ತು. ಮೊದಲು ಈ ಷರತ್ತಿಗೆ ಒಪ್ಪಲು ಅನುಮಾನಿಸಿದರೂ ಕೊನೆಗೆ ಒಪ್ಪಿಕೊಂಡು ಸೇಬಿನ ಹಣ್ಣನ್ನು ವಿಲಿಯಮ್ ಸಲೀಸಾಗಿ ಕತ್ತರಿಸಿ ಹಾಕಿ ಷರತ್ತಿನಂತೆ ಬಿಡುಗಡೆ ಪಡೆದುಕೊಂಡ. ಆದರೆ ಅಧಿಕಾರಿಯ ದೃಷ್ಟಿ ಈತನ ಸೊಂಟದಲ್ಲಿದ್ದ ಇನ್ನೂಂದು ಬಾಣದ ಮೇಲೆ ಬಿತ್ತು. ಆ ಬಾಣದ ಬಗ್ಗೆ ವಿವರ ಕೇಳಿದಾಗ ವಿಲಿಯಮ್ ಒಂದು ವೇಳೆ ತನ್ನ ಮಗನ ಪ್ರಾಣ ಹೋಗಿದ್ದರೆ ಆ ಬಾಣ ಅಧಿಕಾರಿಯನ್ನು ಕೊಲ್ಲುತ್ತಿತ್ತು ಎಂದು ಹೇಳಿದ ಆಗ ವಿಲಿಯಮನನ್ನು ಮತ್ತೆ ಬಂಧಿಸಿ ಆ ಅಧಿಕಾರಿಯ ದೋಣಿಗೆ ಕೊಂಡೊಯ್ದರು. ಇದ್ದಕಿದ್ದ ಹಾಗೆ ಬಿರುಗಾಳಿ ಎದ್ದುದರಿಂದ ಆ ದೋಣಿಯನ್ನು ವಿಲಿಯಮನೇ ಕಾಪಾಡಬೇಕಾಯಿತು. ದೋಣಿ ಯಾವ ಅಪಘಾತಕ್ಕೂ ಈಡಾಗದೆ ಸುರಕ್ಷಿತವಾಗಿ ದಡವನ್ನು ಮುಟ್ಟಿದಾಗ ವಿಲಿಯಮ್ ಗೆಸ್ಲರನನ್ನು ಕೊಂದು ತಪ್ಪಿಸಿಕೊಂಡ. ಅಧಿಕಾರಿಯ ಕೊಲೆ ಮುಂದಿನ ಕ್ರಾಂತಿಗೆ ನಾಂದಿಯಾಯಿತು. ಮುಂದೆ ಅನತಿಕಾಲದಲ್ಲಿಯೇ ಸ್ವಿಸ್ ಒಕ್ಕೂಟ ರಚನೆಯಾಯಿತು. ಆದರೆ ಸ್ವಿಸ್ ಇತಿಹಾಸಕಾರರು ವಿಲಿಯಮ್ ಟೆಲ್ ಎಂಬ ವೀರನಿದ್ದನೆಂಬ ಮಾತನ್ನು ಒಪ್ಪಿಲ್ಲ.
ಸಂಸ್ಕೃತಿಯಲ್ಲಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಇತಿಹಾಸ
ಟರ್ನರ್ ಸಿಂಡ್ರೋಮ್
ಟರ್ನರ್ ಸಿಂಡ್ರೋಮ್ ಸಾಮಾನ್ಯವಾಗಿ ಪಿತ್ರಾರ್ಜಿತವಲ್ಲ. ತಾಯಿಯ ವಯಸ್ಸು ಹಾಗು ಪರಿಸರದ ಅಪಾಯಗಳು ಯಾವುದೇ ರೀತಿಯಲ್ಲಿ ಪರಿಣಮಿಸುವುದಿಲ್ಲ. ಒಂದು ಎಕ್ಸ್ ವರ್ಣತಂತುವಿನ ಭಾಗಶಃ ಅಥವಾ ಸಂಪೂರ್ಣ ಕಾಣೆಯಾಗುವ ಅಥವಾ ಬದಲಾಗುವ ಕಾರಣದಿಂದ ಟರ್ನರ್ ಸಿಂಡ್ರೋಮ್ ಉಂಟಾಗುತ್ತದೆ. ಹಾಗಾಗಿ ಇದನ್ನು ಒಂದು ವರ್ಣತಂತುವಿನ ವಿಕೃತಿಯೆಂದು ವಿಂಗಡಿಸಲಾಗಿದೆ. ಸಾಮಾನ್ಯ ಜನರಲ್ಲಿ ೪೬ ವರ್ಣತಂತು ಇರುತ್ತದೆ ಆದರೆ ಇವರಲ್ಲಿ ಕೇವಲ ೪೫ ವರ್ಣತಂತು ಕಾಣಸಿಗುತ್ತದೆ. ಇದು ಕೆಲವು ಕೋಶಗಳಲ್ಲಿ ಕಂಡು ಬಂದರೆ ಇದನ್ನು "ಮೊಸೈಸಿಸ್ಮ್" ಇರುವ ಟರ್ನರ್ ಸಿಂಡ್ರೋಮ್ ಎನ್ನುತ್ತಾರೆ. "ಮೊಸೈಸಿಸ್ಮ್"ನಿಂದ ಬಳಲುತ್ತಿರುವವರಿಗೆ ಕಡಿಮೆ ಪ್ರಮಾಣದಲ್ಲಿ ಅಥವಾ ರೋಗಲಕ್ಷಣಗಳು ಕಾಣುವುದೇ ಇಲ್ಲ. ಈ ಅಸ್ವಸ್ಥತೆಯ ನಿರೂಪಣೆ ಕೇವಲ ದೈಹಿಕ ಹಾಗು ಆನುವಂಶಿಕ ಪರೀಕ್ಷೆಯಿಂದ ಮಾಡಲಾಗುತ್ತದೆ.
ಈ ಅಸ್ವಸ್ಥತೆಗೆ ಯಾವುದೇ ರೀತಿಯ ಚಿಕಿತ್ಸೆಯಿಲ್ಲ. ಆದರೆ ಇದರ ರೋಗಲಕ್ಷಣಗಳನ್ನು ಗುಣಪಡಿಸಬಹುದು. ಬಾಲ್ಯದಲ್ಲಿ ಬೆಳವಣಿಗೆ ಹಾರ್ಮೋನ್ ಕೊಡುವುದರಿಂದ ಅವರ ನಿಲುವನ್ನು ಎತ್ತರಿಸಬುಹುದು. ಸೊಂಟ ಹಾಗೂ ಸ್ತನಗಳ ಬೆಳವಣಿಗೆಗಾಗಿ ಈಸ್ಟ್ರೊಜನ್ ನೀಡಬಹುದು. ಇತರ ರೋಗಲಕ್ಷಣಗಳಿಗೆ ವೈದ್ಯಕೀಯ ಸಹಾಯ ನೀಡಬಹುದು.
ಟರ್ನರ್ ಸಿಂಡ್ರೋಮ್ ೨೦೦೦ದಲ್ಲಿ ಒಂದರಿಂದ ೫೦೦೦ದಲ್ಲಿ ಒಂದು ಹೆಣ್ಣು ಮಗುವಿಗೆ ಜನನದ ಸಮಯದಲ್ಲಿ ಬರಬಹುದು. ಇದರ ಪರಿಣಾಮ ಎಲ್ಲಾ ಸಂಸ್ಕೃತಿ ಹಾಗು ಪ್ರದೇಶದಲ್ಲಿ ಒಂದೇ ರೀತಿಯಲ್ಲಿರುತ್ತದೆ. ಹೃದಯ ಸಮಸ್ಯೆಗಳು ಹಾಗು ಮಧುಮೇಹವಿದ್ದರೆ ಇವರ ಜೀವಿತಾವಧಿ ಕಡಿಮೆಯಾಗುತ್ತದೆ. ಈ ಪರಿಸ್ಥಿತಿಯನ್ನು ಮೊದಲು ೧೯೩೮ರಲ್ಲಿ ವಿವರಿಸಿದವರು ಹೆನ್ರಿ ಟರ್ನರ್. ನಂತರ ೧೯೬೪ರಲ್ಲಿ ಇದರ ಕಾರಣ ವರ್ಣತಂತುಗಳ ಅಸಹಜತೆ ಎಂದು ನಿರ್ಧರಿಸಲಾಯಿತು.
ಚಿಹ್ನೆ ಹಾಗು ರೋಗಲಕ್ಷಣಗಳು
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ಸ್ತ್ರೀಯರಿಗೆ ಈ ಕೆಳಗಿನ ಯಾವುದೇ ರೋಗಲಕ್ಷಣಗಳು ಇರಬಹುದು.
ಸಣ್ಣದಾದ ಕೆಳದವಡೆ, "ಕ್ಯುಬಿಟಸ್ ವ್ಯಾಲ್ಗಸ್", ಮಗುಚಿರುವ ಮೃದುವಾದ ಉಗುರುಗಳು, ಒಂದಾಗಿರುವ ಅಂಗೈ ಮೇಲಿನ ಗೆರೆಗಳು ಹಾಗು ಜೋಲುಬಿದ್ದಿರುವ ರೆಪ್ಪೆಗಳು ಇದರ ರೋಗಲಕ್ಷಣಗಳು ಆಗಿರಬಹುದು. ವರ್ಣದ್ರವ್ಯವಾದ ಮಚ್ಚೆಗಳು, ಕಿವುಡುತನ, ಮತ್ತು ಎತ್ತರ ಹಾಗು ಕಿರಿದಾದ ಅಂಗುಳಿ ಸಾಮಾನ್ಯವಾಗಿ ಕಂಡುಬರದಂತಹ ರೋಗಲಕ್ಷಣಗಳು. ಈ ಅಸ್ವಸ್ಥತೆಗೆ ಒಳಗಾದ ಯಾವುದೇ ಎರಡು ಸ್ತ್ರೀಯರಲ್ಲಿ ಒಂದೇ ರೀತಿಯ ರೋಗಲಕ್ಷಣಗಳು ಕಂಡುಬರುವುದಿಲ್ಲ.
ದೈಹಿಕ ಅಸಹಜಕತೆಗಳಿಂದ ಯಾವುದೇ ಗಂಭೀರವಾದ ಪರಿಣಾಮ ಬೀರದಿದ್ದರೂ ಈ ಅಸ್ವಸ್ಥತೆಯ ಇತರ ವೈದ್ಯಕೀಯ ಸಮಸ್ಯೆಗಳು ಗಮನಾರ್ಹ.
ಪ್ರಸವಪೂರ್ವ
ಮಗು ಜನಿಸಿದ ನಂತರದ ಮುನ್ನರಿವು ಅತ್ಯುತ್ತಮವಾಗಿದ್ದರೂ ಶೇಕಡಾ ೯೯ರಷ್ತು ಟರ್ನರ್ ಸಿಂಡ್ರೋಮ್ ಉಳ್ಳ ಭ್ರೂಣಗಳು ಸ್ವಾಭಾವಿಕ ಗರ್ಭಪಾತ ಅಥವಾ ಜನನವಾದ ತಕ್ಷಣ ಮರಣ ಹೊಂದುತ್ತದೆ. ಅದರಲ್ಲಿ ಶೇಕಡಾ ೧೫ರಷ್ತು ೪೫,ಎಕ್ಸ್ ವರ್ಣತಂತು ಹೊಂದಿರುತ್ತದೆ. ಒಂದು ಅಧ್ಯಯನದ ಪ್ರಕಾರ ಗರ್ಭದ ಒಳಕವಚದ ತಪಾಸಣೆ ಅಥವಾ ಕೋರಿಯಾನಿಕ್ ತೆಳುವಾದ ನಾಲದಂಥ ಚಾಚಿಕೆ ಮಾದರಿಯಿಂದ ಟರ್ನರ್ ಸಿಂಡ್ರೋಮ್ ನ ಪ್ರಭುತ್ವವನ್ನು ೫.೫೮ ಮತ್ತು ೧೩.೩ ಬಾರಿ ಜೀವಂತ ನನಜಾತ ಶಿಶುಗಳಲ್ಲಿ ಜಾಸ್ತಿ ಕಂಡು ಬರುತ್ತದೆ.
ಹೃದಯ ನಾಳದ ನ್ಯೂನ್ಯತೆಗಳ ಪ್ರಭುತ್ವ
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ೧೭ ರಿಂದ ೪೫ ಪ್ರತಿಶತ ಸ್ತ್ರೀಯರಲ್ಲಿ ಹೃದಯ ನಾಳದ ನ್ಯೂನತೆಗಳ ಪ್ರಭುತ್ವವಿರುತ್ತದೆ. ಇದರ ಬಗ್ಗೆ ನಡೆಸಿರುವ ಹಲವು ಅಧ್ಯಯನಗಳ ನಡುವೆ ವ್ಯತ್ಯಯನಗಳಿವೆ. ಈ ವ್ಯತ್ಯಯನಗಳಿಗೆ ಗಾಯಗಳ ವರ್ಗೀಕರಣ ಹಾಗು ರೋಗ ಪರೀಕ್ಷೆ ಮಾಡುವ ವಿವಿಧ ವಿಧಾನಗಳು ಕಾರಣ.
ಶುದ್ಧ ೪೫, ಎಕ್ಸ್ ಮೊನೋಸೋಮಿ ಗುಂಪಿನಲ್ಲಿ ಮಹಾಪಧಮನಿಯ ಕವಾಟದ ವೈಪರಿತ್ಯಗಳ ಪ್ರಭುತ್ವ ಹಾಗು ಕಿರಿದಾದ ಮಹಾಪಧಮನಿಯಲ್ಲಿರುವ ವ್ಯತ್ಯಾಸಗಳಿಂದ ಹೃದಯ ನಾಳದ ನ್ಯುನತೆಯ ಪ್ರಭುತ್ವ ಉಂಟಾಗುತ್ತದೆ.
ಹುಟ್ಟಿನಿಂದ ಬಂದ ಹೃದ್ರೋಗ
ಸಾಮಾನ್ಯವಾಗಿ ಕಂಡುಬರುವಂತದ್ದು ಹುಟ್ಟಿನಿಂದ ಬಂದ ತಡೆಯೊಡ್ಡುವ ಗಾಯಗಳು. ಇವು ಸಹಜವಾಗಿ ಹೃದಯದ ಎಡಭಾಗದಲ್ಲಿ ಬರುವುದರಿಂದ ಈ ಭಾಗದಲ್ಲಿ ರಕ್ತ ಹರಿವು ಕಡಿಮೆಯಾಗುತ್ತದೆ. ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟ ಹಾಗು ಕಿರಿದಾದ ಮಹಾಪಧಮನಿಯೂ ಇದಕ್ಕೆ ಸೇರಿವೆ. ೧೯೯೮ ರಲ್ಲಿ ತಳಿವಿಜ್ಞಾನಿ ಸೈಬರ್ಟ್, ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವವರ ಮೇಲೆ ನಡೆಸಿದ ಅಧ್ಯಯನದಲ್ಲಿ ಶೇಕಡಾ ೫೦ ಸ್ತ್ರೀಯರಲ್ಲಿ ಹೃದಯ ನಾಳದ ನ್ಯುನತೆಯ ಪ್ರಭುತ್ವ, ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟ ಅಥವಾ ಕಿರಿದಾದ ಮಹಾಪಧಮನಿಯದಿಂದ ಉಂಟಾಗುತ್ತದೆ ಎಂದು ಗಮನಿಸಲಾಗಿತ್ತು.
ಇವನ್ನು ಹೊರೆತು ಪಡಿಸಿ ಹುಟ್ಟಿನಿಂದ ಬಂದ ಹೃದಯ ನಾಳದ ನ್ಯುನತೆಯ ಪ್ರಭುತ್ವ, ಭಾಗಶಃ ಅಸಂಗತತೆಯ ಅಭಿಧಮನಿಯ ಸ್ರವಿಕೆ ಹಾಗು ಮಹಾಪಧಮನಿಯ ಕವಾಟದ ಸ್ಟೆನೋಸಿಸ್ ಅಥವಾ ಮಹಾಪಧಮನಿಯ ನಿಷ್ಕಾಸದಿಂದ ಉಂಟಾಗುತ್ತದೆ.
ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟ
ಶೇಕಡಾ ೧೫ ರಷ್ಟು ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ವಯಸ್ಕರಿಗೆ ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟವಿರುತ್ತದೆ. ಇದರ ಅರ್ಥ ಮೂರು ಕವಾಟದ ಬದಲು ಕೇವಲ ಎರಡೇ ಕವಾಟವಿರುತ್ತದೆ. ಎರಡು ಮೊನೆಗಳುಳ್ಳ ಕವಾಟ ರಕ್ತ ಹರಿವನ್ನು ನಿಯಂತ್ರಿಸುತ್ತದೆ. ಈ ಕಾರಣದಿಂದ ಕ್ರಮಬದ್ದವಾದ ಪರೀಕ್ಷೆಯನ್ನು ಕೈಗೊಳ್ಳದಿದ್ದರೆ ಈ ಅಸ್ವಸ್ಥತೆಯನ್ನು ಪತ್ತೆ ಮಾಡಲು ಸಾಧ್ಯವಿಲ್ಲ. ಆದರೆ ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟ ಹೆಚ್ಚಾಗಿ ಕೆಟ್ಟು ನಂತರ ವಿಫಲವಾಗುತ್ತದೆ. ಲೋಹಧಾತು (ಕ್ಯಾಲ್ಸಿಯಂ) ಸಂಗ್ರಹಿಸುವ ಕಾರಣದಿಂದ ಪ್ರಗತಿಪರ ಕವಾಟ ರೂಪದ ನಿಷ್ಕ್ರಿಯತೆ ಉಂಟಾಗುತ್ತದೆ.
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ಶೇಕಡಾ ೧೨.೫ ರಿಂದ ೧೭.೫ ರೋಗಿಗಳಲ್ಲಿ (ಡಾವ್ಸನ್ - ಫಾಕ್ ಮತ್ತು ಬಳಗ, ೧೯೯೨), ಜನ್ಮಜಾತ ಹೃದಯ ನ್ಯೂನತೆಯ ಪ್ರಧಾನ ಕಾರಣ ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟವೆಂದು ಗಮನಿಸಲಾಗಿದೆ. ಸಾಮಾನ್ಯವಾಗಿ ಈ ಅಸ್ವಸ್ಥತೆಯು ಪ್ರತ್ಯೇಕವಾಗಿ ಕಂಡುಬರುತ್ತದೆ. ಆದರೆ ಇದು ಇತರ ವೈಪರೀತ್ಯಗಳ ಸಂಯೋಜನೆಯಲ್ಲಿ ಕಾಣಬಹುದು, ವಿಶೇಷವಾಗಿ ಕಿರಿದಾಗುವ ಮಹಾಪಧಮನಿ.
ಕಿರಿದಾಗುವ ಮಹಾಪಧಮನಿ
ಟರ್ನರ್ ಸಿಂಡ್ರೋಮ್ ನಿಂದ ಹುಟ್ಟುವ ಪ್ರತಿಶತ ೫ ರಿಂದ ೧೦ ಹೆಣ್ಣು ಮಕ್ಕಳಲ್ಲಿ ಕಿರಿದಾಗುವ ಮಹಾಪಧಮನಿಯು ಕಂಡುಬರುತ್ತದೆ (ಜನ್ಮಜಾತವಾಗಿ ಕಿರಿದಾದ ಮಹಾಪಧಮನಿ). ಈ ಅಸ್ವಸ್ಥತೆಯಿಂದ ಬಳಲುವ ಪ್ರತಿಶತ ೬.೯ ರಿಂದ ೧೨.೫ ರೋಗಿಗಳಲ್ಲಿ ಈ ವಿರೂಪತೆ ಕಾಣಸಿಗುತ್ತದೆ. ಕಿರಿದಾಗುವ ಮಹಾಪಧಮನಿಯು ಯಾವುದಾದರೂ ಸ್ತ್ರೀಯರಲ್ಲಿ ಕಂಡುಬಂದರೆ ಅವರಲ್ಲಿ ಟರ್ನರ್ ಸಿಂಡ್ರೋಮ್ ಇರಬಹುದು. ಆದರೆ ಇದನ್ನು ಖಚಿತಪಡಿಸಲು ವರ್ಣತಂತುವಿನ ಪರೀಕ್ಷೆಯನ್ನು ಮಾಡಬೇಕಾಗಬಹುದು.
ಭಾಗಶಃ ಧಮನಿಯ ಅಸಂಬದ್ಧ ಸೋರಿಕೆ
ಸಾಮಾನ್ಯವಾಗಿ ಜನಸಂಖ್ಯೆಯಲ್ಲಿ ಈ ವಿಕೃತಿ ಒಂದು ಅಪರೂಪವಾದ ಹೃದ್ರೋಗ. ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವವರಲ್ಲೂ ಈ ವಿಕೃತಿಯು ತುಂಬಾ ಕಡಿಮೆ (ಪ್ರತಿಶತ ೨.೯) ಕಂಡು ಬರುತ್ತದೆ. ಆದರೆ ಸಾಮಾನ್ಯ ಜನಸಂಖ್ಯೆಗೆ ಹೋಲಿಸಿದರೆ ತುಲನಾತ್ಮಕ ಅಪಾಯ ೩೨೦ ರಷ್ಟು ಅಧಿಕ. ಭಾಗಶಃ ಧಮನಿಯ ಅಸಂಬದ್ಧ ಸೋರಿಕೆಯ ಅಸಾಮಾನ್ಯ ರೂಪಗಳು ಟರ್ನರ್ ಸಿಂಡ್ರೋಮ್ ನಲ್ಲಿ ಕಂಡುಬರುತ್ತದೆ.
ಈ ಅಸ್ವಸ್ಥತೆಯಿಂದ ಬಳಲುತ್ತಿರುವ ರೋಗಿಗೆ ಎಡಬದಿಯ ಹೃದಯ ನ್ಯೂನತೆಯು ಸಂಭವಿಸಿದರೆ ಇವರಲ್ಲಿ ಬ್ಯಾಕ್ಟೀರಿಯಾದ ಸೋಂಕಿಗೆ ಒಳಗಾಗುವ ಅಪಾಯ ತುಂಬಾ ಜಾಸ್ತಿ.
ಈ ಅಸ್ವಸ್ಥತೆಯು ಕಂಡುಬಂದವರಲ್ಲಿ ಅಧಿಕ ರಕ್ತದ ಒತ್ತಡ ಪುನಃ ಪುನಃ ಉಂಟಾಗುತ್ತದೆ. ಕೆಲವು ಸಲ ಬಾಲ್ಯದಲ್ಲಿ ಕಾಣಿಸಿಕೊಳ್ಳುತ್ತದೆ. ಈ ಅಧಿಕ ರಕ್ತದ ಒತ್ತಡಕ್ಕೆ ಕಾರಣ ಅಸ್ಪಷ್ಟವಾಗಿದೆ. ಸಾಮಾನ್ಯ ರೋಗಿಗಳಲ್ಲಿ ಕೆಲವು ಸಂದರ್ಭದಲ್ಲಿ ಕಿರಿದಾಗುವ ಮಹಪಧಮನಿಯಂತಹ ಹೃದಯ ಅಥವಾ ಮೂತ್ರಪಿಂಡದ ವೈಪರೀತ್ಯಗಳು ಕಾರಣವಾಗುತ್ತದೆ.
ಮಹಾಪಧಮನಿಯ ಹಿಗ್ಗುವಿಕೆ, ಛೇದನ ಮತ್ತು ಛಿದ್ರ
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವವರಲ್ಲಿ ಎರಡು ಅದ್ಯಯನದ ಪ್ರಕಾರ ಮಹಾಪಧಮನಿಯ ಹಿಗ್ಗುವಿಕೆ ಆರೋಹಣದ ಮಹಾಪಧಮನಿಯ ಬುಡದಲ್ಲಿ ಕಂಡುಬರುತ್ತದೆ. ಕೆಲವು ಸಂದರ್ಭದಲ್ಲಿ ಅವರೋಹಣದ ಮಹಾಪಧಮನಿಗೂ ವಿಸ್ತರಿಸುತ್ತದೆ ಅಥವಾ ಮೊದಲು ಗುಣಪಡಿಸಿದ ಕಿರಿದಾದ ಮಹಾಪಧಮನಿಯಲ್ಲೂ ಕಂಡುಬರುತ್ತದೆ.
೧೯೯೮ರಲ್ಲಿ ಸೈಬರ್ಟ್ ನ ಹೇಳಿಕೆಯ ಪ್ರಕಾರ ಮಹಾಪಧಮನಿಯ ಮೂಲವ್ಯಾಸ ಸರಾಸರಿಯಿಂದ ಹೆಚ್ಚಿಗೆ ಇದ್ದು ವೈದ್ಯಕೀಯ ವಿಜ್ಞಾನ ನಿರ್ಧರಿಸಿದ ಮಿತಿಯ ಒಳಗೆ ಇದ್ದರೂ ಅದು ಪ್ರಗತಿಪರ ಹಿಗ್ಗುವಿಕೆಯ ಅಪಾಯಕ್ಕೆ ಮೂಲಕಾರಣವಲ್ಲ.
ಮಹಾಪಧಮನಿಯ ವೈಪರಿತ್ಯಗಳ ಪ್ರಭುತ್ವ
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ರೋಗಿಯಲ್ಲಿ ಮಹಾಪಧಮನಿಯ ಬುಡದ ಹಿಗ್ಗುವಿಕೆಯ ಪ್ರಭುತ್ವ ಶೇಕಡಾ ೮.೮ ರಿಂದ ೪೨ ರಷ್ಟು ಕಾಣಸಿಗುತ್ತದೆ. ಮಹಾಪಧಮನಿಯ ಬುಡದ ಹಿಗ್ಗುವಿಕೆಯ ಎಲ್ಲಾ ಸಂದರ್ಭಗಳಲ್ಲೂ ಅದರ ಛೇದನಕ್ಕೆ ಕಾರಣವಾಗದಿದ್ದರೂ ಕೆಲವು ಸಲ ಛೇದನ, ಛಿದ್ರ ಮರಣಕ್ಕೆ ಕಾರಣವಾಗಬಹುದು. ಮಹಾಪಧಮನಿಯ ಬುಡದ ಹಿಗ್ಗುವಿಕೆಯ ಚರಿತ್ರೆ ನಮಗೆ ಅಪರಿಚಿತವಾಗಿದ್ದರೂ ಅದು ಮಹಾಪಧಮನಿಯ ಛೇದನ ಮತ್ತು ಛಿದ್ರಕ್ಕೆ ಸಂಪರ್ಕ ಹೊಂದಿ ಹೆಚ್ಚಿನ ಮರಣ ಪ್ರಮಾಣಕ್ಕೆ ಕಾರಣವಾಗುತ್ತದೆ.
ಈ ಅಸ್ವಸ್ಥತೆಯಿಂದ ಬಳಲುತ್ತಿರುವ ಪ್ರತಿಶತ ೧ ರಿಂದ ೩ ರಷ್ಟು ರೋಗಿಗಳಲ್ಲಿ ಮಹಾಪಧಮನಿಯ ಛೇದನ ಕಂಡುಬರುತ್ತದೆ. ಹಾಗಾಗಿ ಮಹಾಪಧಮನಿಯ ಬುಡದ ಹಿಗ್ಗುವಿಕೆಯನ್ನು ಗಂಭೀರವಾಗಿ ತೆಗೆದುಕೊಳ್ಳದಿದ್ದರೆ ಅದು ಮಾರಣಾಂತಿಕವಾಗಬಹುದು. ವಾಡಿಕೆಯ ತಪಾಸಣೆ ಅತ್ಯಗತ್ಯ.
ಮಹಾಪಧಮನಿಯ ಛಿದ್ರದ ಅಪಾಯಕಾರಿ ಅಂಶಗಳು
ಸಾಮಾನ್ಯ ಜನಸಂಖ್ಯೆಯಲ್ಲಿ ಹೃದಯ ನ್ಯೂನತೆಯ (ಎರಡು ಮೊನೆಗಳುಳ್ಳ ಮಹಾಪಧಮನಿಯ ಕವಾಟ, ಕಿರಿದಾಗುವ ಮಹಾಪಧಮನಿ ಹಾಗೂ ಎಡಬದಿಯ ಹೃದಯ ನ್ಯೂನತೆ) ಮತ್ತು ರಕ್ತದ ಒತ್ತಡ, ಮಹಾಪಧಮನಿಯ ಹಿಗ್ಗುವಿಕೆ, ಛೇದನ ಕಾಣಿಸುತ್ತದೆ. ಈ ಎಲ್ಲಾ ಲಕ್ಷಣಗಳು ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ಶೇಕಡಾ ೯೦ ರೋಗಿಗಳಲ್ಲೂ ಕಂಡುಬರುತ್ತದೆ. ಪ್ರತಿಶತ ೧೦ ರೋಗಿಗಳಲ್ಲಿ ಹೃದಯ ನ್ಯೂನತೆ, ರಕ್ತದ ಒತ್ತಡ, ಮಹಾಪಧಮನಿಯ ಹಿಗ್ಗುವಿಕೆ ಮತ್ತು ಛೇದನಕ್ಕೆ ಕಾರಣವಾಗುವುದಿಲ್ಲ. ಈ ಅಸ್ವಸ್ಥತೆ ಇರುವವರಲ್ಲಿ ರಕ್ತದ ಒತ್ತಡದ ಅಪಾಯ ೧೦೦ ಪಟ್ಟು ಅಧಿಕ. ಹಾಗಾಗಿ ಯಾವಾಗಲು ರಕ್ತದ ಒತ್ತಡ ೧೪೦/೮೦ ಎಂಎಂ/ಹೆಚ್ ಜಿ ಇರುವಂತೆ ನೋಡಿಕೊಳ್ಳಬೇಕು. ಹೃದಯದ ನ್ಯೂನತೆಯಂತೆ, ಮಹಾಪಧಮನಿಯ ಹಿಗ್ಗುವಿಕೆಯ ತೊಂದರೆ ೪೫,ಎಕ್ಸ್ ವರ್ಣತಂತು ಇರುವವರಲ್ಲಿ ಕಂಡುಬರುತ್ತದೆ.
ಮಹಾಪಧಮನಿಯ ಛೇದನ, ಛಿದ್ರದ ರೋಗೋತ್ಪತ್ತಿ
ಮಹಾಪಧಮನಿಯ ಛೇದನ ಹಾಗೂ ಛಿದ್ರ ಮಾರಣಾಂತಿಕ ಸ್ಥಿತಿ ತಲುಪುವ ಅಪಾಯಗಳು ಅಪರಿಚಿತ. ಹಲವಾರು ಅಧ್ಯಯನದ ಪ್ರಕಾರ ಮಹಾಪಧಮನಿಯ ಬುಡದ ಹಿಗ್ಗುವಿಕೆಗೆ ಸಿಸ್ಟಿಕ್ ಮಧ್ಯದ ನೈಕ್ರೋಸಿಸ್ ಕಾರಣ. ಇದಕ್ಕೆ ರೋಗ ಸಾಕ್ಷಿ ಅಂಗಾಂಶದ ತೊಂದರೆ."ಮರ್ಫಾನ್ ಸಿಂಡ್ರೋಮ್" ನಲ್ಲೂ ಮೇಲೆ ತಿಳಿಸಿದಂತಹ ದೋಷ ಹಾಗೂ ಮಹಾಪಧಮನಿಯ ಸಂಬಂಧ ಕಂಡುಬರುತ್ತದೆ ಮೇಲ್ಕಂಡಂತಹ ಲಕ್ಷಣಗಳು ಕಾಣಿಸದಿದ್ದರೆ ಮಹಾಪಧಮನಿಯ ಹಿಗ್ಗುವಿಕೆ ಹಾಗೂ ಛೇದನದ ಅಪಾಯ ಜಾಸ್ತಿ ಇದೆ ಎಂದು ತಿಳಿಸುವ ಯಾವ ಸಾಕ್ಷಿಯೂ ಇಲ್ಲ. ಈ ಅಸ್ವಸ್ಥತೆಯಲ್ಲಿ ಮಹಾಪಧಮನಿಯ ಛೇದನಕ್ಕೆ ಹೃದಯದ ನ್ಯೂನತೆ ಹಾಗೂ ರಕ್ತ ಚಲನೆಯ ಅಪಾಯ ಕಾರಣವಾಗಿದೆ, ಯಾವುದೇ ಅಂಗಾಂಶಗಳ ವಿಕೃತಿಯಲ್ಲಿ ಮಹಾಪಧಮನಿಯ ಬುಡದ ಹಿಗ್ಗುವಿಕೆಯ ಇತಿಹಾಸ ಅಪರಿಚಿತ. ಆದರೆ ಅದು ಮಾರಣಾಂತಿಕವಾದ ಕಾರಣದಿಂದಾಗಿ ಯಾವುದಾದರೂ ಮಹಾಪಧಮನಿಯ ವಿಕೃತಿಯನ್ನು ಜಾಗೃತೆಯಾಗಿ ನೋಡಿಕೊಳ್ಳಬೇಕು.
ಅಸ್ತಿಪಂಜರ
ಅಂಗೈನ ನಾಲ್ಕನೆಯ ಬೆರಳು ಸಂಕ್ಷಿಪ್ತವಾದ ಬೆಳವಣಿಗೆ ಇರುತ್ತದೆ. ಕೆಲವು ಸಂದರ್ಭಗಳಲ್ಲಿ ಐದನೇಯ ಬೆರಳಿನ ಬೆಳವಣಿಗೆಯೂ ಕುಂಠಿತವಾಗಿರುತ್ತದೆ.
ಈಸ್ಟ್ರೋಜನ್ ನ ಅಸಮರ್ಪಕವಾದ ಉತ್ಪಾದನೆಯಿಂದ ಈ ಅಸ್ವಸ್ಥತೆಯಿಂದ ಬಳಲುತ್ತಿರುವ ಹೆಚ್ಚಿನ ರೋಗಿಗಳಲ್ಲಿ ಅಸ್ಥಿರಂಧ್ರತೆ ಉಂಟಾಗಬಹುದು. ಇದರಿಂದಾಗಿ ಅವರ ಎತ್ತರ ಇನ್ನೂ ಕುಗ್ಗುತ್ತದೆ ಮತ್ತು ಬೆನ್ನೆಲುಬು ಇನ್ನೂ ಬಾಗುತ್ತದೆ. ಇಂತವರಿಗೆ ಮೂಳೆ ಮುರಿತದ ಅಪಾಯ ತುಂಬಾ ಜಾಸ್ತಿ.
ಮೂತ್ರಪಿಂಡ
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ಮೂರನೇಒಂದು ಭಾಗದಷ್ಟು ಮಹಿಳೆಯರಲ್ಲಿ ಈ ಕೆಳಕಂಡ ವಿಕೃತಿಯಲ್ಲಿ ಒಂದು ಕಾಣಿಸಿಕೊಳ್ಳಬಹುದು:
ಈ ಮೇಲ್ಕಂಡ ಕೆಲವು ವಿಕೃತಿಗಳನ್ನು ಶಸ್ತ್ರಚಿಕಿತ್ಸೆಯಿಂದ ಸರಿಪಡಿಸಬಹುದು. ಈ ವಿಕೃತಿಯಿಂದ ಬಳಲುತ್ತಿದ್ದರೂ ಟರ್ನರ್ ಸಿಂಡ್ರೋಮ್ ಇರುವ ಮಹಿಳೆಯ ಮೂತ್ರಪಿಂಡ ಸರಿಯಾಗಿ ಕಾರ್ಯನಿರ್ವಹಿಸುತ್ತದೆ. ಆದರೆ ಮೂತ್ರಪಿಂಡದ ತೊಂದರೆ ರಕ್ತ ಒತ್ತಡ ಕಾರಣವಾಗಬಹುದು.
ಥೈರಾಯಿಡ್
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವ ಮೂರನೇಒಂದು ಭಾಗದಷ್ಟು ಮಹಿಳೆಯರಲ್ಲಿ ಥೈರಾಯಿಡ್ ಸಮಸ್ಯೆ ಕಂಡುಬರುತ್ತದೆ. ಸಾಮಾನ್ಯವಾಗಿ ಇವರಲ್ಲಿ "ಹಶಿಮೊಟೋಸ್ ಥೈರಾಯಿಡಿಟಿಸ್" ಕಾಣಿಸಿಕೊಳ್ಳುತ್ತದೆ. ಈ ಸಮಸ್ಯೆಯಲ್ಲಿ ಥೈರಾಯಿಡ್ ಹಾರ್ಮೋನ್ ಕಡಿಮೆ ಉತ್ಪತ್ತಿಯಾಗುತ್ತದೆ. ಇದಕ್ಕೆ ಥೈರಾಯಿಡ್ ಹಾರ್ಮೋನ್ ನೀಡಿ ಸರಿಪಡಿಸಬಹುದು.
ಮಧುಮೇಹ
ಟರ್ನರ್ ಸಿಂಡ್ರೋಮ್ ನಿಂದ ಬಳಲುತ್ತಿರುವವರಿಗೆ ಬಾಲ್ಯದಲ್ಲಿ ಮಧುಮೇಹ (ಟೈಪ್ ೧) ಮತ್ತು ವಯಸ್ಕರಲ್ಲಿ ಮಧುಮೇಹ (ಟೈಪ್ ೨) ಆಗುವ ಅಪಾಯ ಅಧಿಕ. ಆದರೆ ಮಧುಮೇಹ (ಟೈಪ್ ೨) ಅನ್ನು ತೂಕ ನಿಯಂತ್ರಣ ಮಾಡುವುದರಿಂದ ಅಪಾಯ ಕಡಿಮೆ ಮಾಡಿಕೊಳ್ಳಬಹುದು.
ಅರಿವಿನ ಶಕ್ತಿ
ಟರ್ನರ್ ಸಿಂಡ್ರೋಮ್ ನ ಒಂದು ಅಪರೂಪದ ವಿವಿಧ "ರಿಂಗ್-ಎಕ್ಸ್" ಟರ್ನರ್ ಸಿಂಡ್ರೋಮ್. ಇದರ ಶೇಕಡಾ ೬೦ರಲ್ಲಿ ಬೌದ್ಧಿಕ ನ್ಯೂನತೆ ಕಂಡುಬರುತ್ತದೆ. ಈ ವಿಧ ಟರ್ನರ್ ಸಿಂಡ್ರೋಮ್ ನ ಎಲ್ಲಾ ಸಂದರ್ಭಗಳ ೨ ರಿಂದ ೪ ಶೇಕಡಾ ಕಾಣಿಸಿಕೊಳುತ್ತದೆ
ಸಂತಾನೋತ್ಪತ್ತಿ
ಟರ್ನರ್ ಸಿಂಡ್ರೋಮ್ ಇರುವ ಎಲ್ಲಾ ಮಹಿಳೆಯರಲ್ಲಿ ಫಲವತ್ತತೆ ಕಂಡುಬರುತ್ತದೆ. ಕೆಲವು ಅಪರೂಪ ಪ್ರಕರಣದಲ್ಲಿ ೪೫,ಎಕ್ಸ್ ವರ್ಣತಂತು ಕಾಣಿಸದಿದ್ದರೆ ಅವರು ಯಶಸ್ವಿಯಾಗಿ ಪೂರ್ಣಾವಧಿ ಗರ್ಭಿಣಿಯರಾಗುತ್ತಾರೆ. ಆದರೆ ಇವರಲ್ಲಿ ಗರ್ಭಪಾತದ ಅಪಾಯ ಹೆಚ್ಚು ಅಥವಾ ಹುಟ್ಟುವ ಮಗುವಿಗೆ ಟರ್ನರ್ ಅಥವಾ ಡೌನ್ ಸಿಂಡ್ರೋಮ್ ನಂತಹ ಜನನ ದೋಷಗಳು ಕಾಣಿಸಬಹುದು. ಈ ಅಸ್ವಸ್ಥತೆಯಿಂದ ಬಳಲುತ್ತಿರುವ ಕೆಲವು ಮಹಿಳೆಯರು ಗರ್ಭಿಣಿಯರಾಗುವುದರಲ್ಲಿ ವಿಫಲರಾದರೆ ಫಲವತ್ತತೆಯ ಚಿಕಿತ್ಸೆ ಕೊಡಬೇಕಾಗಬಹುದು.
ಮೈನೆರೆಯುವ ಸಮಯದಲ್ಲಿ ಈಸ್ಟ್ರೋಜನ್ ನೀಡಿದರೆ ದ್ವಿತೀಯ ಲೈಂಗಿಕ ಲಕ್ಷಣಗಳನ್ನು ಹೆಚ್ಚಿಸಬಹುದು. ಈ ಅಸ್ವಸ್ಥತೆಯಿಂದ ಬಳಲುವ ಕೆಲವು ಮಹಿಳೆಯರಿಗೆ ಸಾಮಾನ್ಯವಾಗಿ ರಕ್ತಸ್ತ್ರಾವವಾಗುತ್ತದೆ. ಕೆಲವರಿಗೆ ಈಸ್ಟ್ರೋಜನ್ ಕೊಟ್ಟೆ ಸಾಮಾನ್ಯ ರಕ್ತಸ್ತ್ರಾವ ಆಗುವಂತೆ ಮಾಡಬೇಕಾಗುತ್ತದೆ. ರೋಗಿಗೆ ತಿಂಗಳಿಗೊಮ್ಮೆ ರಕ್ತಸ್ತ್ರಾವವಾಗುವಂತೆ ಅಥವಾ ಮೂರು ತಿಂಗಳಿಗೊಮ್ಮೆ ಆಗುವಂತೆ ಮಾಡಬಹುದು. ಈಸ್ಟ್ರೋಜನ್ ನೀಡಿ ನಿಷ್ಕ್ರಿಯ ಅಂಡಾಶಯಗಳನ್ನು ಫಲವತ್ತತೆ ಮಾಡಲಾಗದಿದ್ದರೂ ನೆರವಿನ ಸಂತಾನೋತ್ಪತ್ತಿಯಲ್ಲಿ ಮುಖ್ಯಪಾತ್ರ ನಿರ್ವಹಿಸುತ್ತದೆ.
ಟರ್ನರ್ ಸಿಂಡ್ರೋಮ್ ಪ್ರಾಥಮಿಕ "ಅಮೆನೋರಿಯಾ", ಅಕಾಲಿಕ ಅಂಡಾಶಯ ವೈಫಲ್ಯ, "ಸ್ಟ್ರೀಕ್ ಗೋನ್ಯಾಡ್" ಹಾಗೂ ಬಂಜೆತನಕ್ಕೆ ಕಾರಣವಾಗಿದೆ. ದ್ವಿತೀಯ ಲೈಂಗಿಕ ಲಕ್ಷಣಗಳ ಬೆಳವಣಿಗೆಯ ವೈಫಲ್ಯ ಕಂಡು ಬರುವುದು ಸಹಜ.
ಟರ್ನರ್ ಸಿಂಡ್ರೋಮ್ ನ "ಮೊಸಾಯಿಕ್" ಸಂದರ್ಭದಲ್ಲಿ ವೈ ವರ್ಣತಂತು (ಉದಾಹರಣೆ: ೪೫ ಎಕ್ಸ್, ೪೬ ಎಕ್ಸ್ ವೈ) ಇರುವ ಕಾರಣ ಅಂಡಾಶಯದ ವಿಷಮತೆ ಉಂಟಾಗುವ ಅಪಾಯವಿದೆ. ಇದಕ್ಕಾಗಿ ಗೂನ್ಯಾಡೇಕ್ಟೊಮಿ ಶಿಫಾರಿಸು ಮಾಡಬೇಕಾಗುತ್ತದೆ.
ಈ ಅಸ್ವಸ್ಥತೆಯಿಂದ ಬಳಲುತ್ತಿರುವ ಮಹಿಳೆಯರಿಗೆ ಗರ್ಭಿಣಿಯಾದರೆ ಹೃದಯದ ತೊಡಕುಗಳು ಸಂಭವಿಸುವ ಸಾಧ್ಯತೆಯಿದೆ. ಹಲವು ಅಧ್ಯಯನಗಳ ಪ್ರಕಾರ ಗರ್ಭಿಣಿಯರಲ್ಲಿ ಮಹಪಧಮನಿಯ ಛೇದನದ ಅಪಾಯ ಹೆಚ್ಚಿವೆ ಎಂದು ಸೂಚಿಸಿದೆ. ಇದರಿಂದ ಮೂರು ಸಾವು ಸಂಭವಿಸಿದೆ. ಇದು ಈಸ್ಟ್ರೋಜನ್ ನೀಡುವ ಪ್ರಭಾವದಿಂದ ಇರಬಹುದು. ಆದರೆ ಅದು ಇನ್ನು ಖಚಿತವಾಗಿಲ್ಲ. ಟರ್ನರ್ ಸಿಂಡ್ರೋಮ್ ನಿಂದ ಬಳಲುವ ಗರ್ಭಿಣಿಯರಲ್ಲಿ ಮಹಪಧಮನಿಯ ಛೇದನದ ಹೆಚ್ಚು ಅಪಾಯ ಈಸ್ಟ್ರೋಜನ್ ಹೆಚ್ಚುವರಿಯಿಂದ ಅಲ್ಲ ಅದು ರಕ್ತಚಳನೆಯ ಹೆಚ್ಚುವಿಕೆಯಿಂದ ಆಗುತ್ತದೆ. ಟರ್ನರ್ ಸಿಂಡ್ರೋಮ್ ಇರುವ ಗರ್ಭಿಣಿ ಮಹಿಳೆಯರನ್ನು ತಪಾಸಣೆ ಮಾಡುವಾಗ ಈ ಎಲ್ಲಾ ಮೇಲ್ಕಂಡ ಸಂಶೋಧನೆಗಳು ಗಮನಾರ್ಹ.
ಪಿತ್ರಾರ್ಜಿತ
ಮೊನೋಸೋಮಿ ಸಂಭವಿಸುವ ಬಹುತೇಕ ಸಂದರ್ಭಗಳಲ್ಲಿ ಎಕ್ಸ್ ವರ್ಣತಂತು ತಾಯಿಯಿಂದ ಮಗುವಿಗೆ ಪ್ರಸಾರವಾಗುತ್ತದೆ. ತಂದೆಯಲ್ಲಿ ಕೋಶ ವಿಭಜನೆ ಸರಿಯಾಗದಿದ್ದರೂ ಇದು ಸಂಭವಿಸುತ್ತದೆ. ಅರೆವಿದಳನದ ಕೊರತೆ ತಂದೆಯಲ್ಲಿದರೆ ಪಿ ತೋಳಿನ ಅಳಿಸುವಿಕೆ ಇರುವ ಎಕ್ಸ್ ವರ್ಣತಂತು ಅಥವಾ ವಿಕೃತ ವೈ ವರ್ಣತಂತು ಕಂಡುಬರುತ್ತದೆ. ಒಂದೇ ರೀತಿಯ ಎಕ್ಸ್ ವರ್ಣತಂತು ಅಥವಾ ಉಂಗುರದ ಆಕಾರದ ವರ್ಣತಂತುವಿಗೆ ಪೋಷಕರು ಸರಿಸಮಾನವಾಗಿ ಕಾರಣವಾಗುತ್ತಾರೆ. ಒಟ್ಟಾರೆ ಕ್ರಿಯಾತ್ಮಕ ಎಕ್ಸ್ ವರ್ಣತಂತು ತಾಯಿಯಿಂದಲೇ ಬರುತ್ತದೆ.
ಹೆಚ್ಚಿನ ಸಂದರ್ಭಗಳಲ್ಲಿ ಟರ್ನರ್ ಸಿಂಡ್ರೋಮ್ ಒಂದು ವಿರಳ ಕ್ರಿಯೆ. ಈ ತೊಂದರೆ ಒಂದು ಮಗುವಿಗೆ ಇದ್ದರೆ ಇನ್ನೊಂದಕ್ಕೆ ಬರುವ ಸಾಧ್ಯತೆ ಇದೆ.
ಪ್ರಸವಪೂರ್ವ
ಗರ್ಭಿಣಿಯರಾದಾಗ ಗರ್ಭದ ಒಳಕವಚದ ತಪಾಸಣೆ ಅಥವಾ ಕೂರಿಯಾನಿಕ್ ತೆಳುವಾದ ನಾಲದಂಥ ಚಾಚಿಕೆ ಮಾದರಿಯಿಂದ ಟರ್ನರ್ ಸಿಂಡ್ರೋಮ್ ಇದೆಯಾ ಎಂದು ಗುರುತಿಸಬಹುದು.
ಅಲ್ಟ್ರಾಸೌಂಡ್ ಮಾಡುವಾಗ ಭ್ರೂಣದಲ್ಲಿ ಅಸಹಜ ಸಂಶೋಧನೆ ಕಂಡುಬಂದರೆ ಟರ್ನರ್ ಸಿಂಡ್ರೋಮ್ ಇದೆಯೆಂದು ಗುರುತಿಸಬಹುದು. ೧೯ ಯುರೋಪಿನ ದಾಖಲೆಯಲ್ಲಿ ಮಾಡಿದ ಅಧ್ಯಯನದ ಪ್ರಕಾರ ೬೭.೨ ಪ್ರತಿಶತ ಪ್ರಸವಪೂರ್ವ ರೋಗ ನಿರ್ಣಯ ಅಲ್ಟ್ರಾಸೌಂಡ್ ನ ಅಸಹಜತೆಯಿಂದ ಟರ್ನರ್ ಸಿಂಡ್ರೋಮ್ ನ್ನು ಗುರುತಿಸಲಾಗಿತ್ತು. ಶೇಕಡಾ ೬೯.೧ ರಷ್ಟು ಸಂದರ್ಭಗಳಲ್ಲಿ ಒಂದು ಹಾಗೂ ಶೇಕಡಾ ೩೦.೯ ರಲ್ಲಿ ಎರಡು ಅಥವಾ ಅಧಿಕ ಅಸಹಜತೆ ಕಂಡುಬಂದಿತ್ತು.
ಮೂರು ಅಥವಾ ನಾಲ್ಕರಷ್ಟು ತಾಯಿಯ ಸಿರಮ್ ಪರದೆಯ ಅಸಹಜತೆ ಟರ್ನರ್ ಸಿಂಡ್ರೋಮ್ ನ ಅಪಾಯವನ್ನು ಹೆಚ್ಚಿಸಬಹುದು. ತಾಯಿಯ ಸಿರಮ್ ಪರೀಕ್ಷೆಯಲ್ಲಿ ಗುರುತಿಸಲಾದ ಭ್ರೂಣ ಅಲ್ಟ್ರಾಸೋನೋಗ್ರಾಫಿಕ್ ನ ಅಸಹಜತೆ ಗುರುತಿಸಿದ ಭ್ರೂಣಕ್ಕಿಂತ ಮೊಸಾಯಿಕ್ ವರ್ಣತಂತು ಹೆಚ್ಚಾಗಿ ಕಂಡು ಬಂದಿತ್ತು.
ಟರ್ನರ್ ಸಿಂಡ್ರೋಮ್ ನ ಪುನರಾವೃತ್ತಿಯ ಅಪಾಯ ಹೆಚ್ಚಿಲ್ಲದಿದ್ದರೂ ಆ ಕುಟುಂಬಕ್ಕೆ ಅನುವಂಶಿಕ ಸಮಾಲೋಚನೆಗೆ ಶಿಫಾರಸು ಮಾಡುತ್ತಾರೆ.
ಮಗು ಜನಿಸಿದ ನಂತರ
ಮಗು ಜನಿಸಿದ ನಂತರ ಟರ್ನರ್ ಸಿಂಡ್ರೋಮ್ ಯಾವುದೇ ವಯಸಿನಲ್ಲೂ ಗುರುತಿಸಬಹುದು. ಸಾಮಾನ್ಯವಾಗಿ ಹುಟ್ಟಿದ ತಕ್ಷಣ ಹೃದಯ ತೊಂದರೆ, ಅಸಾಧಾರಣ ವಿಶಾಲ ಕುತ್ತಿಗೆ, ಕೈ ಮತ್ತು ಕಾಲಿನ ಊತದಿಂದ ಕಂಡುಹಿಡಿಯಲಾಗುತ್ತದೆ. ಸಾಮಾನ್ಯವಾಗಿ ಬಹಳ ವರ್ಷಗಳವರೆಗೆ ಗುರುತಿಸಲಾಗುವುದಿಲ್ಲ ಏಕೆಂದರೆ ದ್ವಿತೀಯ ಲೈಂಗಿಕ ಲಕ್ಷಣಗಳು ತರುಣೆಯಾಗುವಾಗ ಕಾಣಿಸಿಕೊಳ್ಳುವುದಿಲ್ಲ. ಬಾಲ್ಯದಲ್ಲಿ ಸಣ್ಣ ನಿಲುವು ಟರ್ನರ್ ಸಿಂಡ್ರೋಮ್ ನ ಸೂಚನೆ.
ಟರ್ನರ್ ಸಿಂಡ್ರೋಮ್ ನ ರೋಗ ನಿರ್ಣಯ ಮಾಡಲು ವರ್ಣತಂತುವಿನ ವಿಶ್ಲೇಷಣೆ ಆಯ್ಕೆಯ ಪರೀಕ್ಷೆ ಆಗಿದೆ.
ಚಿಕಿತ್ಸೆ
ಟರ್ನರ್ ಸಿಂಡ್ರೋಮ್ ವರ್ಣತಂತುವಿನ ಅಸ್ವಸ್ಥತೆಯಾದ ಕಾರಣದಿಂದ ಇದಕ್ಕೆ ಯಾವುದೇ ಚಿಕಿತ್ಸೆ ಇಲ್ಲ. ಆದರೆ ಇದರ ರೋಗ ಲಕ್ಷಣಗಳಿಗೆ ಚಿಕಿತ್ಸೆ ನೀಡಬಹುದು. ಉದಾಹರಣೆಗೆ:
ಸೊಂಕುಶಾಸ್ತ್ರ
ಟರ್ನರ್ ಸಿಂಡ್ರೋಮ್ ಇರುವ ಸರಿಸುಮಾರು ಶೇಕಡಾ ೯೯ ರಷ್ಟು ಭ್ರೂಣ ಮೊದಲನೆಯ ಮೂರು ತಿಂಗಳ ಒಳಗಾಗಿ ಸ್ವಾಭಾವಿಕ ಮುಕ್ತಾಯ ಹೊಂದುತ್ತದೆ. ಅಮೇರಿಕಾದಲ್ಲಿ ಪ್ರತಿಶತ ೧೦ ರಷ್ಟು ಸ್ವಾಭಾವಿಕ ಗರ್ಭಪಾತ ಟರ್ನರ್ ಸಿಂಡ್ರೋಮ್ ನಿಂದ ಉಂಟಾಗುತ್ತದೆ. ೨೦೦೦ ದಲ್ಲಿ ಹುಟ್ಟುವ ಒಂದು ಹೆಣ್ಣುಮಗುವಿಗೆ ಈ ಅಸ್ವಸ್ಥತೆ ಇರುತ್ತದೆ.
ಇತಿಹಾಸ
ಟರ್ನರ್ ಸಿಂಡ್ರೋಮ್ ಅನ್ನು ಇಲಿನೋಯ್ ನ ಅಂತಃಸ್ರಾವಶಾಸ್ತ್ರಜ್ಞರಾದ ಹೆನ್ರಿ ಟರ್ನರ್ ರವರಿಂದ ೧೯೩೮ ರಲ್ಲಿ ಗುರುತಿಸಲಾಗಿತ್ತು. ಇದನ್ನು ಯುರೋಪಿನಲ್ಲಿ ಉಲ್ರಿಚ್ - ಟರ್ನರ್ ಸಿಂಡ್ರೋಮ್ ಅಥವಾ ಬೋನ್ನೆವಿಯೇ - ಉಲ್ಲ್ರಿಚ್ -ಟರ್ನರ್ ಸಿಂಡ್ರೋಮ್ ಎಂದು ಕರೆಯುತ್ತಾರೆ. ಏಕೆಂದರೆ ಯೂರೋಪಿನ ತಜ್ಞರು ಹಿಂದಿನ ಪ್ರಕರಣಗಳನ್ನು ಮೊದಲೇ ಗುರುತಿಸಿದ್ದರು.
ಮೊದಲು ೧೪ ವರ್ಷದ ಹುಡುಗಿಯ ಟರ್ನರ್ ಸಿಂಡ್ರೋಮ್ ನ ವರದಿ ೧೯೫೯ ರಲ್ಲಿ ಪ್ರಕಟವಾಯಿತು. ಇದು ಒಕ್ಸ್ಫರ್ಡ್ಶೈರ್ ನ ಹರ್ವೆಲ್ ಹಾಗೂ ಲಂಡನ್ ನ ಗೈಸ ಆಸ್ಪತ್ರೆಯಲ್ಲಿ ಡಾ. ಚಾರ್ಲ್ಸ್ ಫೋರ್ಡ್ ಮತ್ತು ಸಹೋದ್ಯೋಗಿಯರು ಪ್ರಕಟ ಪಡಿಸಿದರು.
ಬಾಹ್ಯ ಅಂತರ್ಜಾಲ ಕುಣಿಕೆ
ವರ್ಗ:Sex chromosome aneuploidies ವರ್ಗ:Syndromes ವರ್ಗ:Genodermatoses ವರ್ಗ:Rare diseases ವರ್ಗ:Growth disorders ವರ್ಗ:Intersex and medicine ವರ್ಗ:RTT
ಕೆಪ್ಲರ್-೬೨ಎಫ್
250px|thumb|ವಾಸಯೋಗ್ಯ ವಲಯದಲ್ಲಿರುವ ಗ್ರಹಗಳು
ಸೂಪರ್ ಅರ್ಥ್ ಎಕ್ಸೊಪ್ಲನೆಟ್ ಎಂದು ಕರೆಯಲಾದ ಕೆಪ್ಲರ್-೬೨ಎಫ್ (KOI-701.04), ವಾಸಯೋಗ್ಯ ವಲಯದಲ್ಲಿ ಪರಿಭ್ರಮಿಸುತ್ತದೆ. ನಾಸಾದ ಕೆಪ್ಲೆರ್ ಉಪಗ್ರಹದಿಂದ ಕಂಡುಹಿಡಿದ ಐದು ಗ್ರಹಗಳ ಪೈಕಿ ಇದು ಒಂದು. ಈ ಸೌರಾತೀತ ಗ್ರಹ ಹೊರವಲಯದ ಕಕ್ಷೆಯಲ್ಲಿ ಪರಿಭ್ರಮಿಸುತ್ತಿದೆ. ಈ ಗ್ರಹವನ್ನು ಏಪ್ರಿಲ್ ೨೦೧೩ರಲ್ಲಿ ಕಂಡುಹಿಡಿದರು. ಇದು ಲೈರಾ ಎಂಬ ನಕ್ಷತ್ರಪುಂಜದಲ್ಲಿದೆ ಮತ್ತು ಭೂಮಿಯಿಂದ ೧೨೦೦ ಜ್ಯೋತಿರ್ವರ್ಷಗಳ (ಸುಮಾರು  ೧.೧೩೫x೧೦೧೬  ಕಿ.ಮಿ) ದೂರದಲ್ಲಿದೆ. ಈ ಸೌರಾತೀತ ಗ್ರಹ, ಬಂಡೆ ಮತ್ತು ನೀರಿನಿಂದ ತುಂಬಿಕೊಂಡಿದೆ.
ದ್ರವ್ಯರಾಶಿ, ತ್ರಿಜ್ಯ ಮತ್ತು ತಾಪಮಾನ
ಭೂಮಿಯ ರೀತಿಯಲ್ಲಿರುವ ಕೆಪ್ಲರ್-೬೨ಎಫ್ ಗ್ರಹದ ತ್ರಿಜ್ಯ ಮತ್ತು ದ್ರವ್ಯರಾಶಿ ಭೂಮಿಗಿಂತ ಹೆಚ್ಚು. ಆದರೆ, ನೆಪ್ಚೂನ್ ಮತ್ತು ಯುರೇನಸ್ ಗ್ರಹಗಳಿಗಿಂತ ಕಡಿಮೆ. ಕೆಪ್ಲರ್-೬೨ಎಫ್ ಗ್ರಹದ ತ್ರಿಜ್ಯ, ಭೂಮಿಯ ತ್ರಿಜ್ಯಕಿಂತ ೧.೪ರಷ್ಟಿದೆ. ಈ ಸೌರಾತೀತ ಗ್ರಹದ ತ್ರಿಜ್ಯ ನಮ್ಮ ಅಂದಾಜಿನ ತ್ರಿಜ್ಯಕಿಂತ ಕಡಿಮೆಯಿದೆ (≤೧.೬R⊕). ಇಲ್ಲದಿದ್ದಲ್ಲಿ ಈ ಗ್ರಹ, ಬಾಷ್ಪಶೀಲದಿಂದ ತುಂಬಿ ಮಿನಿ-ನೆಪ್ಚೂನ್ ಆಗುತ್ತಿತ್ತು. ಇದರ ತ್ರಿಜ್ಯದ ಕಾರಣದಿಂದಾಗಿ, ಈ ಗ್ರಹ ಬಂಡೆಗಳಿಂದ ಕೂಡಿರುವ ಸಾಧ್ಯತೆಯಿದೆ. ಈ ಗ್ರಹದ ದ್ರವ್ಯರಾಶಿಯ ಬಗ್ಗೆ ಮಾಹಿತಿಯಿಲ್ಲ, ಅಂದಾಜಿನ ಮೇಲೆ ಇದರ ತೂಕ <೩೫M⊕ ಇರಬಹುದು. ಭೂಮಿ ರೀತಿಯ ಸಾಂದ್ರತೆಯಿದ್ದಲ್ಲಿ, ಅದರ ದ್ರವ್ಯರಾಶಿ ೨.೫೭-೨.೮M⊕ ವರೆಗು ಇರಬಹುದು. ಈ ಗ್ರಹದ ಸಮತೋಲನ ತಾಪಮಾನ ೨೦೮ ಕೆ.(-೬೫ ಸೆ., -೮೫ ಫ್ಯಾ.), ಇದು‌ ಮಂಗಳ ಗ್ರಹದ ತಾಪಮಾನಕ್ಕೆ ಹತ್ತಿರವಾಗಿದೆ.
ನಕ್ಷತ್ರ
ಈ ಗ್ರಹ ಕೆಪ್ಲರ್-೬೨ ಎಂಬ ನಕ್ಷತ್ರದ ಸುತ್ತ ಪರಿಭ್ರಮಿಸುತ್ತದೆ. ಇದು ಕೆಪ್ಲರ್-೬೨ ನಕ್ಷತ್ರದಿಂದ ಸುಮಾರು ೧೦೮ ದಶಲಕ್ಷ ಕಿ.ಮೀ ದೂರದಲ್ಲಿದೆ. ಈ ನಕ್ಷತ್ರದ ಸುತ್ತ ಐದು ಗ್ರಹಗಳು ಸುತ್ತುತ್ತವೆ. ಅದರಲ್ಲಿ ಕೆಪ್ಲರ್-೬೨ಎಫ್ ದೀರ್ಘವಾದ ಪಥದಲ್ಲಿ ಪರಿಭ್ರಮಿಸುತ್ತದೆ. ಕೆಪ್ಲರ್-೬೨ ನಕ್ಷತ್ರ ನಮ್ಮ ಕಣ್ಣಿಗೆ ಪೀಚ್ ಬಣ್ಣದಲ್ಲಿ ಕಾಣುತ್ತದೆ. ಕೆಪ್ಲರ್-೬೨ಎಫ್ ನಿಂದ ನೋಡಿದಾಗ ಈ ನಕ್ಷತ್ರದ ಕೋನೀಯ ಗಾತ್ರ, ಭೂಮಿಯಿಂದ ನೋಡಿದಾಗ ಸೂರ್ಯನ ಗಾತ್ರದ ೯೦ಶೇಕಡದಷ್ಟಿದೆ. ಈ ನಕ್ಷತ್ರದ ದ್ರವ್ಯರಾಶಿ ೦.೬೯M☉ ಮತ್ತು ತ್ರಿಜ್ಯ ೦.೬೪R☉. ಈ ಎರಡು ಅಂಕಿಅಂಶ ಸೂರ್ಯಗಿಂತ ಕಡಿಮೆಯಾಗಿದೆ. ಈ ನಕ್ಷತ್ರಕ್ಕೆ ೭ ಲಕ್ಷ ಕೋಟಿ ವರ್ಷಗಳು ಮತ್ತು ಇದರ ಮೇಲ್ಮೈ ತಾಪಮಾನ ೪೯೨೫ ಕೆ. ಸೂರ್ಯ ಕೇವಲ ೪.೬ ಲಕ್ಷ ಕೋಟಿ ವರ್ಷಗಳು ಮತ್ತು ಇದರ ಮೇಲ್ಮೈ ತಾಪಮಾನ ೫೭೭೮ಕೆ. ಈ ನಕ್ಷತ್ರ, ಸೂರ್ಯನ ೨೧% ಪ್ರಕಾಶಮಾನತೆಯನ್ನು (L☉) ಹೊಂದಿದೆ. ಭೂಮಿಯ ದೃಷ್ಟಿಯಿಂದ ಈ ನಕ್ಷತ್ರದ ಬೆಳಕು ಕೇವಲ ೧೩.೬೫. ಈ ಬೆಳಕು ನಮ್ಮ ಕಣ್ಣ ದೃಷ್ಟಿಗೆ ಬಹಳ ಕಡಿಮೆ.
ಕಕ್ಷೆಯ ಅಂಕಿಅಂಶಗಳು
ಕೆಪ್ಲರ್-೬೨ಎಫ್ ಗ್ರಹದ ಕಕ್ಷೆಯ ಅವಧಿ ೨೬೭.೨೯ ದಿನಗಳು ಮತ್ತು ಕಕ್ಷೆಯ ತ್ರಿಜ್ಯ ಭೂಮಿಗಿಂತ ೦.೭೨ರಷ್ಟು ಹೆಚ್ಚಾಗಿದೆ (ಶುಕ್ರ ಗ್ರಹಕ್ಕೆ ಮತ್ತು ಸೂರ್ಯನಿಗಿರುವ ದೂರದಷ್ಟು, ಎಂದರೆ ಸುಮಾರು ೦.೭೧೮ ಎಯು). ಒಂದು ಪರಿಶೀಲನೆ ೨೦೧೬ರಲ್ಲಿ ತೀರ್ಮಾನಕ್ಕೆ ಬಂದಿತ್ತು. ಅದರ ಪ್ರಕಾರ ಕೆಪ್ಲರ್-೬೨ಇ ಮತ್ತು ಕೆಪ್ಲರ್-೬೨ಎಫ್ ೨:೧ ಕಕ್ಷೆಯ ಅನುರಣನ ಹೊಂದಿದೆ. ಆದುದರಿಂದ "ಎಫ್" ಮತ್ತು "ಇ" ಪಥದ ಗ್ರಹಗಳು ಎರಡು ಪರಿಭ್ರಮಣವನ್ನು ಪೂರ್ತಿ ಮಾಡಬೇಕಾಗುತ್ತದೆ.
ವಾಸಕ್ಕೆ ಅನುಕೂಲತೆ
250px|thumb|right|ವಾಸಯೋಗ್ಯ ವಲಯದಲ್ಲಿ ಪರಿಭ್ರಮಿಸುತಿರುವ ಭೂಮಿ ಗಾತ್ರದ ಗ್ರಹ ಕೆಪ್ಲರ್-೬೨ಎಫ್, ಈ ಗ್ರಹದ ವಯಸ್ಸು (೭೪ ಲಕ್ಷ ಕೋಟಿ ವರ್ಷಗಳು), ವಿಕರಣ (೦.೪೧±೦.೦೫ ಭೂಮಿಯಷ್ಟು) ಮತ್ತು ತ್ರಿಜ್ಯ (೧.೪೧±೦.೦೭  ಭೂಮಿಯಷ್ಟು). ಈ ಗ್ರಹದಲ್ಲಿ ಸಿಲಿಕೇಟ್ ಮತ್ತು ಕಬ್ಬಿಣದ ಅಂಶವಿರುವ ಬಂಡೆಗಳು ಮತ್ತು ನೀರಿನ ಅಂಶವಿರಬಹುದು. ಇದರ ಗುರುತ್ವಾಕರ್ಷಣ ಶಕ್ತಿ, ಭೂಮಿಯಷ್ಟೇ ಅಥವಾ ಅದಕ್ಕಿಂತ ಹೆಚ್ಚು ಇರಬಹುದು. ಒಂದು ಪರಿಶೀಲನೆಯ ಪ್ರಕಾರ, ಈ ಗಾತ್ರ ಇರುವ ಗ್ರಹಗಳು ಪೂರ್ತಿಯಾಗಿ ಸಮುದ್ರದಿಂದ ತುಂಬಿರುತ್ತದವೆ. ವಾಸಯೋಗ್ಯ ವಲಯದಲ್ಲಿರುವ ಈ ಗ್ರಹದ ಅಲೆಗಳ ಉಬ್ಬರವಿಳಿತವನ್ನು ಪರಿಶೀಲಿಸಿದಾಗ, ಈ ಗ್ರಹದಲ್ಲಿ ಒಂದು ಚಂದ್ರನಿರುವ ಸಂಭವವಿದೆ ಎಂದು ತಿಳಿಯಲಾಗಿದೆ. ವಾಸಯೋಗ್ಯ ವಲಯದಲ್ಲಿರುವ ಗ್ರಹಗಳು ಕೆಪ್ಲರ್-೬೩ ನಕ್ಷತ್ರದ ಕಿರಣಗಳಿಂದ ಬತ್ತಿಸುತ್ತವೆ, ಆದರೆ ಈ ವಲಯದಲ್ಲಿರುವ ಕೆಪ್ಲರ್-೬೨ಎಫ್ ನ ಸ್ಥಾನದಿಂದಾಗಿ, ಈ ಗ್ರಹ ನಕ್ಷತ್ರದ ವಿಕಿರಣಗಳಿಂದ ತಪ್ಪಿಸಿಕೊಳ್ಳುತ್ತದೆ.
ಕೆಪ್ಲರ್-೬೨ಎಫ್ ಗ್ರಹ ಬಂಡೆ ಮತ್ತು ನೀರಿನಿಂದ ತುಂಬಿದ್ದರು, ಈ ಗ್ರಹದಲ್ಲಿ ವಾಯುಮಂಡಲ ಇಲ್ಲವೆಂದು ಹವಣಿಸಲಾಗಿದೆ. ಆದುದರಿಂದ, ಪೂರಕವಾದ ಇಂಗಾಲದ ಡೈಆಕ್ಸೈಡ್ ಈ ಗ್ರಹದಲ್ಲಿ ಇಲ್ಲ. ಇದರಿಂದಾಗಿ ಈ ಗ್ರಹ ಹಿಮದಿಂದ ಕೂಡಿರಬಹುದು. ಕೆಪ್ಲರ್-೬೩ ಎಫ್ ಗ್ರಹದಲ್ಲಿ ಭೂಮಿ ರೀತಿಯ ಹವಾಮಾನ (ತಾಪಮಾನ ಸುಮಾರು ೨೮೪-೨೯೦ಕೆ) ಉಳಿಸಿಕೊಳ್ಳಲು, ಈ ಗ್ರಹದ ವಾಯುಮಂಡಲ ಕನಿಷ್ಠಪಕ್ಷ ೪.೯ಎಟಿಎಂ ಇಂಗಾಲದ ಡೈಆಕ್ಸೈಡ್ ಇರಬೇಕು.
ಈ ಗ್ರಹ, ಹೊರವಲಯದ ಕಕ್ಷೆಯಲ್ಲಿರುವುದರಿಂದ, ಒಳಭಾಗದಲ್ಲಿರುವ ಗ್ರಹಗಳ ವಿಕಾಸನೆಯ ಮತ್ತು ನಕ್ಷತ್ರದ ಪರಿಣಾಮ ಬೀರುವುದಿಲ್ಲ. ಈ ಗ್ರಹದ ಓರೆಯಲ್ಲಿ (ಅಕ್ಸಿಯಲ್ ಟ್ಲಿಟ್ ೧೪°-೩೦° ವರಗೆ ಇರಬಹುದು) ಯಾವುದೇ ಬದಲಾವಣೆಯಿಲ್ಲ. ಈ ಗ್ರಹದ ಮತ್ತು ಭೂಮಿಯ ಪರಿಭ್ರಮಣ ಕಾಲ ಸಮವಾಗಿದೆ. ಈ ಕಾರಣದಿಂದಾಗಿ, ಕೆಪ್ಲರ್-೬೨ಎಫ್ ವಾಸಿಸುವುದಕ್ಕೆ ಸಮರ್ಥವಾಗಿದೆ. ಏಕೆಂದರೆ ಈ ಗ್ರಹ, ನಕ್ಷತ್ರದ ಉಷ್ಣತೆಯನ್ನು ತನ್ನ ಕತ್ತಲೆಯ ಕೋಣೆಗೆ ಸಹ ವರ್ಗಾವಣೆ ಮಾಡಬಹುದು. ಕೆ-ಜಾತಿಗೆ ಸೇರಿದ ನಕ್ಷತ್ರಗಳು (ಉದಾಹರಣೆಗೆ ಕೆಪ್ಲರ್-೬೨ಎಫ್) ಸುಮಾರಾಗಿ ೨೦-೩೦ ಲಕ್ಷಕೋಟಿ ವರ್ಷಗಳ ವರೆಗೆ ಜೀವಿಸುತ್ತವೆ. ಸೂರ್ಯನ ಜೀವಮಾನಕಿಂತ ಎರಡರಿಂದ ಮೂರು ಪಟ್ಟು ಹೆಚ್ಚು.
೨೦೧೫ರಲ್ಲಿ ಪ್ರಕಟವಾದ ಸುದ್ದಿಯ ಪ್ರಕಾರ ಕೆಪ್ಲರ್-೬೨ಎಫ್ ಸೇರಿದಂತೆ ಸೌರಾತೀತ ಗ್ರಹಗಳಾದ ಕೆಪ್ಲರ್-೧೮೬ಎಫ್ ಮತ್ತು ಕೆಪ್ಲರ್-೪೪೨ಬಿ, ವಾಸಿಸಲು ಶಕ್ಯತೆಯುಳ್ಳ ಗ್ರಹಗಳು.
೨೦೧೬ ಮೇ ೧೩ ರಂದು, ಯುಸಿಎಲ್ಎ (ಕ್ಯಾಲಿಫೋರ್ನಿಯ ವಿಶ್ವವಿದ್ಯಾಲಯ, ಲಾಸ್ ಎಂಜಲೀಸ್ ) ಸಂಸ್ಥೆಯ ಸಂಶೋಧಕರು ಈ ಗ್ರಹದಲ್ಲಿ ವಾಸಿಸಲು ಸಂಭವನೀಯ ವಾತಾವರಣ ಇರುವುದಾಗಿ ಹೇಳಿದರು. ಈ ಗ್ರಹದಲ್ಲಿ ನಿಶ್ಚಿತವಾಗಿಯೂ ಜೀವ ಸಂಕುಲವಿದೆ ಮತ್ತು ಅಲ್ಲಿ ಜೀವ ಚಟುವಟಿಕೆಗಳು ಬಹುಕಾಲದಿಂದಲೂ ನಡೆಯುತ್ತಿರ ಬಹುದು ಎಂದು ಸಂಶೋಧಕರು ಹೇಳಿದ್ದಾರೆ. ಕೆಪ್ಲರ್-೬೨ಎಫ್ ಆಧರಿಸಿ ಅನೇಕ ವಿಷಯಗಳನ್ನು ಪರೀಕ್ಷಿಸಿದಾಗ, ಈ ಗ್ರಹಕ್ಕೆ ವಾಯುಮಂಡಲ ಇರುವುದಾಗಿ ತಿಳಿಸಿದ್ದಾರೆ. ಈ ವಾಯುಮಂಡಲ ಭೂಮಿಯ ವಾಯುಮಂಡಲಕಿಂತ ೧೨ ಬಾರಿ ದಪ್ಪವಾಗಿದೆ. ಇದರಲ್ಲಿ ವಿವಿಧ ಸಾಂದ್ರತೆಯ ಇಂಗಾಲದ ಡೈಆಕ್ಸೈಡ್ ಇದೆ. ಅದರ ಸಾಂದ್ರತೆ, ಭೂಮಿಯ ವಾಯುಮಂಡಲದ ಸಾಂದ್ರತೆಗಿಂತ ೨೫೦೦ ಬಾರಿ ಹೆಚ್ಚು. ಅದರ ಕಕ್ಷೆಯ ಮಾರ್ಗದಲ್ಲಿ ಹಲವಾರು ವಿಧದ ಸಾಧ್ಯ ಸಂರಚನೆಗಳನ್ನು ಹೊಂದಿದೆ.
ಮುಂಬರುವ ಅಧ್ಯಯನಗಳು ಮತ್ತು ಎಸ್ಇಟಿಐ ಗುರಿ
೨೦೧೩ ಮೇ ೯ ರಂದು ಯು.ಎಸ್ ಹೌಸಿನ ಇಬ್ಬರು ಉಪಸಮಿತಿಯ ಪ್ರತಿನಿಧಿಗಳು ಸೌರಾತೀತ ಗ್ರಹಗಳನ್ನು ಉದ್ದೇಶಿಸಿ ಮಾತನಾಡಿದರು. ಸೌರಾತೀತ ಗ್ರಹಗಳಾದ ಕೆಪ್ಲರ್-೬೨ಎಫ್, ಕೆಪ್ಲರ್-೬೨ಇ ಮತ್ತು ಕೆಪ್ಲರ್-೬೯ಸಿ ಆವಿಷ್ಕಾರಕ್ಕೆ ಪ್ರೇರಿತರಾಗಿ  ಎಕ್ಸೋಪ್ಲನೆಟ್ ಡಿಸ್ಕಾವರಿಸ್: ಹ್ಯಾವ್ ವಿ ಪೌಂಡ್ ಅದರ್ ಅರ್ಥ?  ( ಸೌರಾತೀತ ಗ್ರಹದ ಆವಿಷ್ಕಾರ: ನಾವು ಮತ್ತೊಂದು ಭೂಮಿಯನ್ನು ಕಂಡುಹಿಡಿದಿದ್ದೀವಾ? ) ಎಂದು ಹೇಳಿದರು. ಈ ವಿಷಯಕ್ಕೆ ಸಂಭಂದಿಸಿದ ಸಂಚಿಕೆಯನ್ನು, ಹಿಂದೆ ಪ್ರಕಟವಾದ ವಿಜ್ಞಾನದ ಜರ್ನಲ್ ನಲ್ಲಿ ಚರ್ಚಿಸಿದ್ದಾರೆ.
ಕೆಪ್ಲರ್-೬೨ಎಫ್ ಮತ್ತು ಇತರ ಕೆಪ್ಲರ್-೬೨ ಸೌರಾತೀತ ಗ್ರಹಗಳನ್ನು ಹುಡುಕುವುದು ಎಸ್ಇಟಿಐ ಸರ್ಚ್ ಪ್ರೋಗ್ರಾಮ್ (ಎಸ್ಇಟಿಐ ಹುಡುಕುವ ಕಾರ್ಯಕ್ರಮ) ವಿಶೇಷ ಭಾಗವಾಗಿದೆ. ಅವರು ಮಂಡಲದಲ್ಲಿ ಯಾವುದೇ ರೀತಿಯ ತಾಂತ್ರಿಕ ಜೀವನವನ್ನು ಪ್ರತಿನಿಧಿಸುವ ಸಂಕೇತಗಳನ್ನು ಪಡೆಯಲು ಪ್ರತಿನಿತ್ಯ ಸ್ಕ್ಯಾನ್ ಮಾಡುತ್ತಾರೆ. ಅನೇಕ ವರ್ಷಗಳ ಹಿಂದೆ ಕೆಪ್ಲರ್-೬೨ಎಫ್ ಗ್ರಹದಿಂದ ಸಂಕೇತಗಳು ಬಿಟ್ಟಿರ ಬಹುದು. ಆದರೆ, ನಮಗೆ ತಿಳಿದ ಹಾಗೆ ಈ ಗ್ರಹದ ಅಂತರತಾರ ೧೨೦೦ ಜ್ಯೋತಿರ್ವರ್ಷಗಳು, ೨೦೧೬ ಎಂದರೆ ಇಲ್ಲಿಯವರೆಗೆ ಅಂತಹ ಯಾವುದೇ ಸಂಕೇತಗಳು ಸಿಗಲಿಲ್ಲ.
ಕೆಪ್ಲರ್-೬೨ಎಫ್ ಗ್ರಹ ೧೨೦೦ ಜ್ಯೋತಿರ್ವರ್ಷಗಳ ದೂರದಲ್ಲಿದ್ದು ಮತ್ತು ಅದರ ನಕ್ಷತ್ರದಿಂದ ಬಹಳ ದೂರದಲ್ಲಿರುವುದರಿಂದ, ಈಗ ಪ್ರಸ್ತುತವಿರುವ ದೂರದರ್ಶಕಳಿಂದ ಯಾವುದೇ ಖಚಿತ ಮಾಹಿತಿ ಸಿಗುತ್ತಿಲ್ಲ. ಮುಂದಿನ ಪೀಳಿಗೆಗೆ ಯೋಜಿಸಿರುವ ದೂರದರ್ಶಕದ ಮೂಲಕ, ಈ ಗ್ರಹದ ದ್ರವ್ಯರಾಶಿಯನ್ನು ನಿರ್ಧರಿಸಬಹುದು ಮತ್ತು ಅ ಗ್ರಹಕ್ಕೆ ವಾಯುಮಂಡಲ ಇದೆಯೋ ಇಲ್ಲವೋ ಎಂಬುದು ತಿಳಿಯಬಹುದು. ಈಗ ಪ್ರಸ್ತುತವಿರುವ ಕೆಪ್ಲರ್ ದೂರದರ್ಶಕ ಕೇವಲ ಆಕಾಶದ ಒಂದು ಸಣ್ಣ ಪ್ರದೇಶವನ್ನು ಗಮನಿಸುವುದು. ಆದರೆ ಮುಂದಿನ ಪೀಳಿಗೆಗೆ ಬರುವ ಟಿಇಎಸ್ಎಸ್ ಮತ್ತು ಸಿಎಚ್ಇಓಪಿಎಸ್ ದೂರದರ್ಶಕಗಳು, ಆಕಾಶದಲ್ಲಿ ಸಮೀಪವಿರುವ ಎಲ್ಲಾ ನಕ್ಷತ್ರಗಳನ್ನು ಪರಿಶೀಲಿಸುತ್ತದೆ. ಹತ್ತಿರವಿರುವ ನಕ್ಷತ್ರಗಳನ್ನು ಮುಂಬರುವ ಜೇಮ್ಸ್ ವೇಬ್ ದೂರದರ್ಶಕದ ಮೂಲಕ ಪರಿಶೀಲಿಸಬಹುದು. ದ್ರವ್ಯರಾಶಿ, ವಾಯುಮಂಡಲದ ಅಸ್ಥಿತ್ವ ಮತ್ತು ಸಂಯೋಜನೆಯನ್ನು ವಿಶ್ಲೇಷಿಸಲು ದೊಡ್ಡ ಭೂ ಆಧಾರಿತ ದೂರದರ್ಶಕಗಳನ್ನು ಸ್ಥಾಪಿಸಲಿದ್ದಾರೆ. ಇದರ ಜೊತೆಗೆ ಚದರ ಕಿಲೋಮೀಟರ್ ಅರೇಯಿಂದ ಎರೆಸಿಬೊ ವೀಕ್ಷಣಾಲಯ ಮತ್ತು ಗ್ರೀನ್ ಬ್ಯಾಂಕ್ ಟೆಲಿಸ್ಕೋಪ್ ರೆಡಿಯೋ ಅವಲೋಕನೆಯನ್ನು ಸುಧಾರಿಸುತ್ತದೆ.
ಉಲ್ಲೇಖಗಳು
ವರ್ಗ:ಬಾಹ್ಯಾಕಾಶ ಅನ್ವೇಷಣೆ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ತೆಸ್ಲಾ ಮೋಟಾರ್ಸ್
thumb
ಇತಿಹಾಸ
ಮಾರ್ಟಿನ್ ಎಬರ್ಹಾರ್ಡ್ಮಾ, ಮಾರ್ಕ್ ಟಾರ್ಪೆನ್ನಿಂಗ್, ಇಲೊನ್ ಮಸ್ಕ್, ಜೆ.ಬಿ. ಸ್ತ್ರಾಬೆಲ್ ಹಾಗು ಇಯಾನ್ ರೈಟ್ ತೆಸ್ಲಾ ಮೋಟಾರ್ಸ್ ಸ್ಥಾಪಿಸಿದರು. ಮಾರ್ಟಿನ್ ಎಬರ್ಹಾರ್ಡ್ಮಾ ಹಾಗು ಮಾರ್ಕ್ ಟಾರ್ಪೆನ್ನಿಂಗ್ ಕಂಪನಿಯ ಆರಂಭಿಕ ಬೆಳವಣಿಗೆಯಲ್ಲಿ ಸಕ್ರಿಯ ಪಾತ್ರವಾಗಿದರು. ತೆಸ್ಲಾದ ಪ್ರಾಥಮಿಕ ಗುರಿಯು ವಿದ್ಯುತ್ ವಾಹನಗಳು ವಾಣಿಜ್ಯೀಕರಣಕ್ಕೆ ಮಾಡುವುದು, ಮೊದಲು ಸ್ಪೋರ್ಟ್ಸ್ ಕಾರ್ ಅದರ ನಂತರ ಇನು ಬೆರೆಬೆರೆ ತರಹದ ವಾಹನಗಳು.ಆರಂಭದಿಂದಲೂ, ಮಸ್ಕ್ ಸತತವಾಗಿ ತೆಸ್ಲಾದ ದೀರ್ಘಕಾಲದ ಆಯಕಟ್ಟಿನ ಗುರಿ ಒಳ್ಳೆ ಸಮೂಹ ಮಾರುಕಟ್ಟೆ ವಿದ್ಯುತ್ ವಾಹನಗಳು ರಚಿಸಲು ಎಂದು ಅವರು ಪ್ರತಿಪಾದಿಸಿದರು.ತೆಸ್ಲಾ ತನ್ನ ಕಾರುಗಲನ್ನು ಮಾಡುವುದು ತೆಸ್ಲಾ ಫ್ಯಾಕ್ಟರಿ ಕ್ಯಾಲಿಫೋರ್ನಿಯಾದಲ್ಲಿ.
ತಂತ್ರಜ್ಞಾನ
ಬ್ಯಾಟರಿಗಳು
ತೆಸ್ಲಾ ಒಂದೇ ಉದ್ದೇಶದ, ದೊಡ್ಡ ಬ್ಯಾಟರಿ ಜೀವಕೋಶಗಳ ಬಳಸುವುದಿಲ್ಲ, ಆದರೆ ಸಾವಿರಾರು ಚಿಕ್ಕದಾದ, ಸಿಲಿಂಡರಿನಾಕಾರದ, ಲಿಥಿಯಂ-ಅಯಾನ್ ೧೮೬೫೦ ತರಹದ ಸರಕು ಜೆವಕೋಶ ಲ್ಯಾಪ್ತಟೊಪ್ ಮತ್ತು ಇತರ ಗ್ರಾಹಕ ಎಲೆಕ್ಟ್ರಾನಿಕ್ಸ್ ಸಾಧನಗಳಲ್ಲಿ ಬಳಸುವುದನ್ನು ಉಪಯೊಗಿಸುತ್ತಾರೆ. ಇದು ಈ ಜೀವಕೋಶಗಳ ಒಂದು ಆವೃತ್ತಿಯನ್ನು ಬಳಸುತ್ತದೆ ತಯಾರಿಸಿ ವಿನ್ಯಾಸಗೊಳಿಸಲಾಗಿದೆ ಹಾಗು ಪ್ರಮಾಣಿತ ಜೀವಕೋಶಗಳಿಂದ ಹಗುರವಾಗಿದೆ. ಪ್ಯಾನಾಸಾನಿಕ್, ಒಂದು ತೆಸ್ಲಾ ಮೋಟಾರ್ಸ್ ಹೂಡಿಕೆದಾರ, ಮಾತ್ರ ಕಾರು ಕಂಪನಿಗೆ ಬ್ಯಾಟರಿ ಜೀವಕೋಶಗಳ ಸರಬರಾಜು.
ಟೆಸ್ಲಾ ಸಿಇಒ ಇಲೊನ್ ಮಸ್ಕ್ ಪ್ರಕಟಿಸಿದ, ಕಂಪನಿಯು ತನ್ನ ತಂತ್ರಜ್ಞಾನವನ್ನು ಯಾರಾದರೂ ವಿಶ್ವಾಸವಿದ್ದ ಪೇಟೆಂಟ್ಗೆ ಬಳಸಲೌ ಅನುಮತಿಸುತ್ತದೆ. ಈ ನಿಲುವಿಗೆ ಕಾರಣಗಳು ವ್ಯಕ್ತಪಡಿಸಿದರು ಸೇರಿವೆ ಆಕರ್ಷಿಸುವ ಮತ್ತು ಪ್ರೇರಕ ಪ್ರತಿಭಾವಂತ ನೌಕರರು.
ಕಾರು ಮಾದರಿಗಳು
ಸದ್ಯಕ್ಕೆ ೩೧ ಮಾರ್ಚ್ ೨೦೧೬ರಂದ, ತೆಸ್ಲಾ ಮೋಟಾರ್ಸ್ ವಿಶ್ವಾದ್ಯಂತ ಬಹುತೇಕ ೧೨೫,೦೦೦ ವಿದ್ಯುತ್ ಕಾರ್ ಮಾರಾಟವಾಗಿದೆ. ತೆಸ್ಲಾದ ಅತಿ ಹೆಚ್ಚು ಮಾರಾಟವಾದ ಕಾರು ಮೊಡಿಲ್ S.
ತೆಸ್ಲಾ ರೋಡ್ ಸ್ಟರ್ thumb ತೆಸ್ಲಾ ಮೋಟಾರ್ಸ್ ಮೊದಲ ವಾಹನ ಉತ್ಪಾದನೆಯ, ತೆಸ್ಲಾ ರೋಡ್ ಸ್ಟರ್, ಎಲ್ಲ ವಿದ್ಯುತ್ ಸ್ಪೋರ್ಟ್ಸ್ ಕಾರ್. ರೋಡ್ಸ್ಟರ್ ಆಧುನಿಕ ಯುಗದಲ್ಲಿ ಯುನೈಟೆಡ್ ಸ್ಟೇಟ್ಸ್ ಮಾರಾಟ ಸರಣಿ ತಯಾರಿಕೆಯಲ್ಲಿ ಮೊದಲ ಹೆದ್ದಾರಿ-ಸಮರ್ಥವಾಗಿವೆ ಎಲ್ಲಾ ವಿದ್ಯುತ್ ಮಾಧ್ಯಮವಾಗಿತ್ತು. ರೋಡ್ಸ್ಟರ್ ಸಹ ಲಿಥಿಯಂ ಐಯಾನ್ ಬ್ಯಾಟರಿ ಜೀವಕೋಶಗಳು ಮತ್ತು ಹೆಚ್ಚು ೨೦೦ ಚಾರ್ಜ್ ಪ್ರತಿ ಮೈಲಿ (೩೨೦ ಕಿ.ಮೀ.) ಪ್ರಯಾಣ ಮೊದಲ ಸಾಮೂಹಿಕ ಉತ್ಪಾದನಾ ಬ್ಯಾಟರಿ ವಿದ್ಯುತ್ ವಾಹನ ಬಳಸಲು ಮೊದಲ ಮೋಟಾರು ಆಗಿತ್ತು. ಕಾರು ಟೆಸ್ಲಾರ ಪ್ರಕಾರ ಚಾರ್ಜ್ ಪ್ರತಿ ೨೪೫ ಮೈಲಿ (೩೯೪ ಕಿ.ಮೀ.) ಸರಾಸರಿ ವ್ಯಾಪ್ತಿಯನ್ನು ಹೊಂದಿತ್ತು. ಅಕ್ಟೋಬರ್ ೨೭, ೨೦೦೯ ರಂದು, ರೋಡ್ಸ್ಟರ್ ಸೈಮನ್ ಹ್ಯಾಕೆಟ್ ನಡೆಸುತ್ತಿದೆ ಆಸ್ಟ್ರೇಲಿಯಾದ ವಾರ್ಷಿಕ ಗ್ಲೋಬಲ್ ಗ್ರೀನ್ ಚಾಲೆಂಜ್ ಸಂಪೂರ್ಣ ೩೧೩ ಮೈಲಿ (೫೦೪ ಕಿ.ಮೀ.) ವಿಭಾಗದಲ್ಲಿ ಒಂದೇ ಚಾರ್ಜ್, ೨೫ ಮೈಲಿ ಗಂಟೆಗೆ (೪೦ ಕಿಮೀ / ಗಂ) ಸರಾಸರಿ ವೇಗದಲ್ಲಿ ಓಡಿಸಿದರು. ತೆಸ್ಲಾ ರೋಡ್ ಸ್ಟರ್ ೪ ಸೆಕೆಂಡುಗಳಲ್ಲಿ ಶೂನ್ಯ ೬೦ ಎಮ್ಪಿಎಚ್ (೯೭ ಕಿಮೀ / ಗಂ) ವೇಗವನ್ನು ಮತ್ತು ೧೨೫ ಎಮ್ಪಿಎಚ್ (೨೦೧ ಕಿಮೀ / ಗಂ) ಒಂದು ಉನ್ನತ ವೇಗವನ್ನು ಹೊಂದಿದೆ ಮಾಡಬಹುದು.
ಮೊಡೆಲ್ S thumb ಮೊಡೆಲ್ S ಜೂನ್ ೩೦, ೨೦೦೮ ರಂದು ಪತ್ರಿಕಾ ಘೋಷಿಸಲಾಯಿತು ಸೆಡಾನ್ ಮೂಲತಃ ಕೋಡ್ ಹೆಸರಿಸಿದ "ವೈಟ್ ಸ್ಟಾರ್" ಆಗಿತ್ತು. ಚಿಲ್ಲರೆ ಎಸೆತಗಳನ್ನು ಜೂನ್ ೨೨, ೨೦೧೨ ರಂದು ಅಮೇರಿಕಾದ ಆರಂಭವಾಯಿತು ಒಂದು ಚಿಲ್ಲರೆ ಗ್ರಾಹಕ ಯುರೋಪ್ ಆಗಸ್ಟ್ ೭ ರಂದು ನಡೆಯಿತು ಒಂದು ಮಾದರಿ S ಮೊದಲ ವಿತರಣೆ, ಚೀನಾ ೨೦೧೩ ರಲ್ಲಿ ವಿತರಣೆಗಳು ಏಪ್ರಿಲ್ ೨೨ ರಂದು, ೨೦೧೪ ಮೊದಲ ಎಸೆತಗಳನ್ನು ಆರಂಭಿಸಿದರು ೨೦೧೪ ದಿ ಮಾದರಿ S ನಿಗದಿಪಡಿಸಿದ್ದು ಯುಕೆ, ಆಸ್ಟ್ರೇಲಿಯಾ, ಹಾಂಕಾಂಗ್ ಮತ್ತು ಜಪಾನ್ ಉದ್ದೇಶಿಸಲಾಗಿದ್ದ ಬಲಗೈ ಡ್ರೈವ್ ಮಾದರಿ ಮಾಡಲಾಯಿತು ಚಾರ್ಜ್ ಪ್ರತಿ ಅಪ್ ೨೬೫ ಮೈಲಿ (೪೨೬ ಕಿ.ಮೀ.) ಒಂದು ಶ್ರೇಣಿಯ ಮೂರು ಬ್ಯಾಟರಿ ಪ್ಯಾಕ್ ಆಯ್ಕೆಗಳಿವೆ, ಆದರೆ ಈ ಕಾರಣ ಕಡಿಮೆ ಶ್ರೇಣಿಯ ವಾಹನ ಬೇಡಿಕೆ ಕೊರತೆಯಿಂದಾಗಿ ಎರಡು ಕಡಿಮೆಯಾಯಿತು. ೨೦೧೪ ರ ಉತ್ತರಾರ್ಧದಲ್ಲಿ ತಯಾರಿಸಿದ ವಾಹನ ಆರಂಭಿಸಿ, ಎಲ್ಲಾ ಹೊಸ ಮಾದರಿ S ಕ್ಯಾಮರಾ, ವಿಂಡ್ ಷೀಲ್ಡ್ ಮೇಲ್ಭಾಗದಲ್ಲಿ ಆರೋಹಿತವಾದ ಜೊತೆ ಮುಂದೆ ಮುಂದಿನ ಮತ್ತು ಹಿಂದಿನ ಬಂಪರ್ ಕಡಿಮೆ ಗ್ರಿಲ್ ಮತ್ತು ಅಲ್ಟ್ರಾಸಾನಿಕ್ ಸೋನಾರ್ ಸಂವೇದಕಗಳು ಹುಡುಕುತ್ತಿರುವ ರೇಡಾರ್ ಅಳವಡಿಸಿಕೊಂಡಿವೆ. ಈ ಉಪಕರಣಗಳನ್ನು ವಾಹನಗಳು ರಸ್ತೆ ಚಿಹ್ನೆಗಳು, ಲೇನ್ ಗುರುತುಗಳು, ಅಡೆತಡೆಗಳನ್ನು ಮತ್ತು ಇತರ ವಾಹನಗಳು ಪತ್ತೆ ಅನುಮತಿಸುತ್ತದೆ. ಹೊಂದಿಕೊಳ್ಳಬಲ್ಲ ವೇಗ ನಿಯಂತ್ರಣ ಮತ್ತು ಲೇನ್ ನಿರ್ಗಮನ ಎಚ್ಚರಿಕೆ ಜೊತೆಗೆ, ಈ ವ್ಯವಸ್ಥೆಯ ಅರೆ ಸ್ವಾಯತ್ತ ಡ್ರೈವ್ ಮತ್ತು ಪಾರ್ಕಿಂಗ್ ಸಾಮರ್ಥ್ಯಗಳನ್ನು ಶಕ್ತಗೊಳಿಸುತ್ತದೆ.
ಮೊಡೆಲ್ ಎಕ್ಸ್ thumb ತೆಸ್ಲಾ ಮೊಡೆಲ್ ಎಕ್ಸ್ ಪೂರ್ಣ ಗಾತ್ರದ ಕ್ರಾಸ್ಒವರ್ SUV ಆಗಿದೆ. ಫೆಬ್ರವರಿ ೨೦೧೨ ರಲ್ಲಿ ಅನಾವರಣ, ಎಸೆತಗಳನ್ನು ಸೆಪ್ಟೆಂಬರ್ ೨೦೧೫ ರಲ್ಲಿ ಆರಂಭವಾಯಿತು.
ಹೆಚ್ಚು ಸಾವಿರ ಜನರು ಇದು ಕಸ್ತೂರಿ ಕಾರು ಫೆಬ್ರವರಿ ೨೦೧೩ ರಲ್ಲಿ ೨೦೧೩ ರಲ್ಲಿ ಉತ್ಪಾದನೆ ನಮೂದಿಸಿ ಹೇಳಿದರು ೨೦೧೨ ಅನಾವರಣ ಭಾಗವಹಿಸಿದರು ಟೆಸ್ಲಾ ಉತ್ಪಾದನೆಗೆ ಲಾಭ ತರಲು ಬದ್ಧತೆಯನ್ನು ಗಮನ "ಸಲುವಾಗಿ ೨೦೧೪ ರ ಕೊನೆಯಲ್ಲಿ ಆರಂಭಿಸಲು ತೆರೆಕಾಣಲಿದೆ ಎಂದು ಘೋಷಿಸಿದರು ೨೦೧೩ ರಲ್ಲಿ "೨೦೧೩ ರಲ್ಲಿ ೨೦೦೦೦ ಮಾದರಿ S ಕಾರುಗಳನ್ನು ಅವುಗಳ ಉತ್ಪಾದನೆಯ ಗುರಿಯನ್ನು ಸಾಧಿಸಲು ಕಂಪನಿಯು ೨೦೧೩ ರಲ್ಲಿ ವಾಹನ ಮೀಸಲು ತೆಗೆದುಕೊಳ್ಳುವ ಆರಂಭವಾಗಿ ಎಸೆತಗಳನ್ನು ೨೦೧೪ ಆರಂಭವಾಗಲಿದೆ ಎಂದು ಹೇಳಿದರು.
ಮೊಡೆಲ್ ೩ thumb ಮೊಡೆಲ್ ೩ ಹಿಂದೆ ಮೊಡೆಲ್ ಇ ಕರೆಯಲಾಗುತ್ತಿತ್ತು ಮತ್ತು ಮೂಲ ವ್ಯಾಪಾರ ಯೋಜನೆಯಲ್ಲಿ ಟೆಸ್ಲಾ ಬ್ಲೂಸ್ಟಾರ್ ಸಂಕೇತನಾಮ. ಈಗಿನ ಹೆಸರು ಎಲ್ಲಾ ವಿದ್ಯುತ್ ಕಾರ್ ಕನಿಷ್ಠ ೨೧೫ ಮೈಲಿ (೩೫೦ ಕಿ.ಮೀ.) ಒಂದು ವ್ಯಾಪ್ತಿಯನ್ನು ಹೊಂದಿರುತ್ತದೆ ಜುಲೈ ೧೬, ೨೦೧೪. ಟ್ವಿಟರ್ ಘೋಷಿಸಲಾಯಿತು. ಮೊದಲ ಎಸೆತಗಳನ್ನು ೨೦೧೮ ರಲ್ಲಿ ೨೦೧೭ ರ ಕೊನೆಯಲ್ಲಿ ಮತ್ತು ಪೂರ್ಣ ನಿರ್ಮಾಣ ನಂತರ ಅಮೇರಿಕಾದ ನಿರೀಕ್ಷಿಸಲಾಗಿದೆ, ಆದರೆ ಸಿಇಒ ಇಲೊನ್ ಮಸ್ಕ್ ಪೂರೈಸಲು ಸಂಪೂರ್ಣ ನಿರ್ಮಾಣ ನಿರೀಕ್ಷಿತ ಬೇಡಿಕೆ ೨೦೨೦ ತೆಗೆದುಕೊಳ್ಳಬಹುದೆಂದು ಹೇಳಿದ್ದಾರೆ.
ಉಲ್ಲೇಖನಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಉದಾಯಿನ್
ಉದಾಯಿನ್ (ಆ. ಸು. ಕ್ರಿ.ಪೂ. 460-444) ಆಧುನಿಕ ಭಾರತದಲ್ಲಿನ ಮಗಧದ ಒಬ್ಬ ರಾಜನಾಗಿದ್ದನು. ಬೌದ್ಧ ಮತ್ತು ಜೈನ ಕಥನಗಳ ಪ್ರಕಾರ, ಇವನು ಹರ್ಯಂಕ ರಾಜ ಅಜಾತಶತ್ರುವಿನ ಮಗ ಮತ್ತು ಉತ್ತರಾಧಿಕಾರಿಯಾಗಿದ್ದನು. ಉದಾಯಿನ್ ಸೋನ್ ಮತ್ತು ಗಂಗಾ ನದಿಗಳ ಸಂಗಮಸ್ಥಳದಲ್ಲಿ ಪಾಟಲಿಪುತ್ರ ನಗರಕ್ಕೆ ಅಡಿಪಾಯ ಹಾಕಿದನು. ಇವನು ತನ್ನ ರಾಜಧಾನಿಯನ್ನು ರಾಜಗೃಹದಿಂದ ಪಾಟಲೀಪುತ್ರಕ್ಕೆ ಸಾಮ್ರಾಜ್ಯದಲ್ಲಿ ಅದರ ಕೇಂದ್ರ ಸ್ಥಳದ ಕಾರಣ ಸ್ಥಳಾಂತರಿಸಿದನು.
ಬೌದ್ಧ ಕಥನಗಳ ಪ್ರಕಾರ, ಮಗಧ ರಾಜ ಬಿಂಬಿಸಾರನ ಉತ್ತರಾಧಿಕಾರಿಗಳೆಂದರೆ ಅಜಾತಶತ್ರು, ಉದಯಭದ್ದ, ಅನುರುದ್ಧ, ಮುಂಡ ಮತ್ತು ನಾಗದಾಸಕ. ಜೈನ ಸಂಪ್ರದಾಯವೂ ಉದಾಯಿನ್‍ನನ್ನು ಅಜಾತಶತ್ರುವಿನ ಮಗ ಮತ್ತು ಉತ್ತರಾಧಿಕಾರಿಯೆಂದು ಉಲ್ಲೇಖಿಸುತ್ತದೆ. ಆದರೆ, ಪುರಾಣಗಳು ಅಜಾತಶತ್ರು, ದರ್ಶಕ, ಉದಾಯಿನ್, ನಂದೀವರ್ಧನ ಮತ್ತು ಮಹಾನಂದಿನ್ ಬಿಂಬಿಸಾರನ ಉತ್ತರಾಧಿಕಾರಿಗಳೆಂದು ಹೆಸರಿಸುತ್ತವೆ. ಮತ್ಸ್ಯ ಪುರಾಣವು ವಂಶಕನು ಅಜಾತಶತ್ರುವಿನ ಉತ್ತರಾಧಿಕಾರಿಯೆಂದು ಹೆಸರಿಸುತ್ತದೆ. ಪುರಾಣಗಳನ್ನು ನಂತರದ ಕಾಲದಲ್ಲಿ ರಚಿಸಲಾಗಿದ್ದರಿಂದ, ಬೌದ್ಧ ಸಂಪ್ರದಾಯವು ಹೆಚ್ಚು ವಿಶ್ವಾಸಾರ್ಹವೆಂದು ತೋರುತ್ತದೆ. ಬೌದ್ಧ ಕಾಲಾನುಕ್ರಮಣಿಕೆಗಳ ನಾಗದಾಸಕನನ್ನು ಪುರಾಣಗಳ ದರ್ಶಕನೊಂದಿಗೆ ಗುರುತಿಸಲಾಗಿದೆ.
ಒಬ್ಬ ಪ್ರಾಧ್ಯಾಪಕರು ಉದಾಯಿನ್‍ನನ್ನು ಸಂಸ್ಕೃತ ನಾಟಕ ಸ್ವಪ್ನವಾಸವದತ್ತಾದಲ್ಲಿ ಉಲ್ಲೇಖಿಸಲ್ಪಟ್ಟ ರಾಜ ಉದಯನನೊಂದಿಗೆ ಗುರುತಿಸಿದರು. ಆದರೆ ಕೆಣಿಯವರು ಈ ಸಿದ್ಧಾಂತ ತಪ್ಪೆಂದು ಟೀಕಿಸಿದರು. ಅವರ ಪ್ರಕಾರ, ಸ್ವಪ್ನವಾಸವದತ್ತಾದ ಉದಯನನು ಬೇರೆ ರಾಜನಾಗಿದ್ದನು. ಅವನು ಕೌಶಾಂಬಿಯಲ್ಲಿ ರಾಜಧಾನಿಯನ್ನು ಹೊಂದಿದ್ದ ವತ್ಸ ರಾಜ್ಯವನ್ನು ಆಳಿದ್ದನು.